"Одноклассники" келтирган иснод » Past Darg'om haqiqati\nБош Сахифа » Жамият ва ҳаёт » "Одноклассники" келтирган иснод\nМуаллиф: Admin дан 29-04-2017, 10:16, курилди: 171\nБугун ҳаётимизни уяли алоқа воситаларисиз асло тасаввур эта олмаймиз. Улар куну тун ёнимизда. қўл телефонимизни кечалари бошимизга қўйиб ётамиз, ўзимиз оч ухлаб қолсак ҳам телефон ҳисоб рақамини пулсиз қолдирмаймиз.\nУяли алоқа воситаларидан фақат суҳбатлашиш ва мусиқа тинглаш билан чеклансак, кошкийди. Замон тараққий этиб, қўл телефонлари орқали ҳам интернетга кириш имкони пайдо бўлди-ю, бошимизга бало ҳам келди…\nОқдарё туманида яшовчи Соҳиб Баротов (исм-шарифлар ўзгартирилган) ўрта маълумотни олгач, ўзига та-йинли иш топа олмади. Субутсизлиги сабаб на бир ҳунарнинг бошини тутди, на ота-онасининг айтганларини қилди. Аммо ота-она ўғлининг ҳаётда ўрнини топиб, кунини кўриб кетиши учун кўп ҳаракат қилишди, ҳали у ерда, ҳали бу ерда ишлатиб кўрди. Бироқ, кўп рўшнолик топмади. Рўзғор бошига тушса ўзгарар, деб уни уйлантиришди. Соҳиб ўзгармади. У икки фарзанд-ли бўлди ҳамки қўлидан телефонни туширмасди. У бора-бора телефон ва интернет, ижтимоий тармоқлар ишқибозига айланди. "Ўттизга кирганинг-да ўтин ёрадиган ўғлинг бўлсин", дейди халқимиз. Аммо Соҳиб бу ёшида ўғил-қиз тарбиясидан кўра, "Вацап", "Телеграмм", "Одноклассники" каби ижтимоий тармоқларга кириш ва у ердан дўстлар орттириб, валақлашиб, турли видеоларни кўриб ўтиришни афзал биларди. Оқибат шу бўлдики, 2013 йилнинг ёзида Соҳиб "Одноклассники"да "Жиҳодчилар" диний экстремистик оқими аъзолари билан "Ислом давлати" халқаро террорчилик ташкилоти сафида жиҳод қилишга ёлланган, Сурия, Ироқ давлатларида жанговор ҳаракатларда қатнашиб юрган кимсаларнинг таъсирига тушиб қолди. Асли субутсиз, шахсий фикри йўқ йигит эмасми, уларнинг даъватига, ёлғонларига учиб, улар "Одноклассники" орқали юбораётган аудио ва видеороликларни қизиқиб кўра бошлади. Натижада, тўла уларнинг таъсирига тушиб қолди ва ота-онанинг кўзидан йироқ, уларга яқинроқ бўлиш учун Россияга кетишни ният қилди.\nТелефондан бош кўтармайдиган бекорчи ўғлининг Россияга кетмоқчилигини эшитган ота-она қувонди. Ўғли яхши ишлаб кетса, у ердан келадиган пулларни тасаввур қилиб кўрди, бошқаларга ўхшаб банк олдида навбат кутиш ва Соҳибжон юборадиган долларларни олиб келишни, рўзғорнинг кам-кўстига ишлатиш, орттириб, машина минишни ўйлаб, эр-хотин ширин хаёлларга берилишди.\nСоҳиб уйдагиларнинг қўйинларини пуч ёнғоққа тўлдириб, Россияга кетди ва у ерда бир қассобхонада ишлай бошлади. Бир муддат ишлагач, иш яхши бўлаётганини айтиб, хотинини ҳам чақиртириб олди ва уни қассобхонага фаррош қилиб қўйди. Энди иккаласи ҳам ишлай бошлади. Айни шу дамларда Соҳиб "Вацап" ва "Скайп" интернет тармоқлари орқали "Бек", "Абу Убайда", "Абдураҳим" каби шахсларнинг таъсири ва йўл-йўриқлари остида бўлди, "Ислом ҳаракати" халқаро террористик ташкилотига қўшилишга розилик билдирди. Сўнгра "Одноклассники"да ўзига саҳифа очди ва профилида 18 та гуруҳга аъзо бўлиб, 229 нафар виртуал дўст орттирди, гуруҳдаги дўстларининг ўзлари амалга оширган ишлар тасвирланган видеоларини мунтазам кўриб борди. Уларни қўллаб-қувватлаб, "класс" босиш орқали бу тасвирларни ўзининг 229 нафар дўстига ҳам "кўринадиган" қилиш, яъни, тарқатиш билан шуғулланди. Соҳиб шунчаликка бордики, энди у тезроқ Сурияга боришни ва "ИШИД"га қўшилишни истарди. Бунинг учун у аввал Туркияга бориши керак эди…\nСоҳиб интернетдаги дўстлари билан келишиб, Туркияга боришга тайёргарлик кўра бошлаган, уни Истанбул аэропортида шериклари кутиб олишга келишиб юрган бир пайтда Оқдарёда оила аъзоларидан бири тўй қиладиган бўлиб қолди ва сафар кечикди. Соҳиб бор пулини уйга юборишга мажбур. 2015 йилнинг ёзида Соҳибнинг қўл телефонига "Вацап" орқали "Абдураҳим" ва унинг шеригининг ўлгани ҳақида изоҳли суратлар келиб тушади. Сурат изидан эса Туркиядан "Аббос" исмли номаълум шахс алоқага чиқади ва Соҳиб ҳақида "Абдураҳим"нинг акаси маълумот берганини ва Соҳибни ўзи билан Сурияга олиб кетмоқчи эканлиги айтади.\nСоҳиб йўл кира топса бўлди, барчасига тайёр эди. Аммо бир куни хотини тасодифан унинг телефонидаги суратлар ва видеоларни кўриб қолиб, эрининг нималарга аралашиб қолганини дарров фаҳмлади ва жаҳл устида "Сони эксплей" телефонни синдириб ташлади. Оқибат эр-хотин ўртасида катта жанжал юзага келди. Натижада аёл эрини бу йўлдан қайтариш учун Ўзбекистонга, ота-онаси ёнига қайтишга кўндирди, яъни, аёлнинг жанжаллари самара берди. Соҳиб билан хотини 2016 йилнинг бошида Оқдарёга қайтишди. Бу вақтда Соҳиб Россияда синган телефони ўрнига "Вега эксплей" русумли аппарат ишлатиб юрарди. Аёл эрининг тинчиб қолганидан хотиржам эди, гўё Соҳиб ўзгарган, хато қилганини билган эди. Аммо ҳаммаси бекор экан, у ҳамон Сурияга кетиш ниятида ижтимоий тармоқлар орқали дўстлари ва ҳамфикрлари билан ёзишиб, видеоларни бир-бирига улашиб юрган экан…\nВатанга қайтган Соҳибнинг паспорти муддати ўтган эди. У паспортини алмаштириш учун тумандаги ИИБ паспорт столига келганда ички ишлар ходимларининг суҳбатидан ўтаётганда, айни суҳбат жараёнида Соҳибнинг телефонига "Вацап" тармоғи орқали сигнал келиб тушади ва шу ернинг ўзида барча кирдикорлари фош бўлади. Унинг телефони компьютерга солиб текширилганда кириш-чиқиш қўнғироқлари, ижтимоий тармоқлар, хусусан, "Одноклассники"даги суратлар, видеороликлар, диний экстремизмни тарғиб қилувчи материалларнинг барчаси аниқланди…\nСудда Соҳиб Баротов ўз айбига тўлиқ иқрор бўлди. Унинг барча кирдикорлари фош бўлиб, унга узил-кесил 8 йил озодликдан маҳрум қилиш жазоси тайинланди.\nЭнди айтингчи, инсоннинг оғирини енгил қилиш учун кашф этилган уяли телефонлар, фақатгина вертуал дийдорлашув, маълумотларни тез ва осон алмашиш учун яратилган ижтимоий тармоқлар орамиздаги айрим билимсиз, калтафаҳм ва тор фикрли инсонларни ўз домига тортиб кетаверса… тараққиётнинг қулига айланиб қолмаймизми? Қачон кўзимизни очамиз? Қачонгача юртимизни ёмонламоқчи бўлган, бизни ўз нағмасига ўйнатмоқчи бўлган ёвуз ниятлилар домига илинаверамиз? Қачон шу жаннатмакон юртимиз ва тинчлигимизнинг, тўкис ҳаётимизнинг қадрига етамиз? Қачон ношукрлик қилишни бас қиламиз?\nКИТОБ ДЎКОНИГА КИРГАНМИСИЗ?


Шу йилнинг 20 май куни Оренбург-Бишкек йўналиши бўйича чартер рейси уюштирилади. Бу ҳақда Қирғизистон Ташқи ишлар вазирлиги матбуот хизмати маълум қилди.\nМазкур учоққа аввало ҳомиладор аёллар, кексалар, ёш болали ота-оналар ва Россия касалхоналарида муолажадан ўтганлар чиқарилиши айтилмоқда.\nҚирғизистонга келганларидан кейин барча фуқаролар тегишли тиббий процедуралардан ўтиш учун обсервацияга жойлаштирилади.\n7 май куни Россиянинг Оренбург вилояти Соль-Илецк шаҳридан 541 нафар қирғизистонлик етиб келди. Улар узоқ вақт Россия-Қозоғистон чегараси яқинида қолиб кетгандилар. Бишкекка келганларидан кейин улар орасида коронавирусга чалиниш билан боғлиқ 101 та ҳолат аниқланди. Улар касалхонада даволанмоқдалар, қолганлари эса обсервацияда тутиб турилибди.\nРоссиядан қайтмоқчи бўлганларнинг ҳаммаси ҳам Қирғизистонга қайта олгани йўқ. Оренбургда яна юзлаб қирғизистонлик қолган ва улар бир неча кун дала яшашган. Шундан сўнг вилоят ФВВ муҳожирларга чодир ва кроватлар етказиб берган. Ҳозирги кунда Оренбург-Самара йўли ёқасидаги чодир шаҳарчасида қарийб 500 чоғли одам яшамоқда.


ЭНДИ ЧЕКЛОВ ЙЎҚ, ГЎЗАЛ МАНЗИЛЛАР САЙЁҲЛАРНИ ЧОРЛАЙДИ\nOldingi maqola КОРЕЙС ВА ТУРК КОМПАНИЯЛАРИ БИЛАН ҲАМКОРЛИК КЕНГАЯДИ\nKeyingi maqola 1 ИЮНДАН АМАЛДА...\nВазирлар Маҳкамасининг 2015 йил 10 мартдаги "Ўзбекистон Республикасида туризмни ривожлантиришнинг айрим масалалари тўғрисида"ги қарорига асосан сайёҳлар бориши тақиқланган объект ва ҳудудлар сирасига айрим диққатга сазовор жойлар ҳам киритилганди. Вазирлар Маҳкамасининг жорий йил 29 майдаги "Ўзбекистон Республикаси ҳукуматининг айрим қарорларига ўзгартиришлар ва қўшимчалар киритиш тўғрисида"ги қарори билан қатор манзиллар рўйхатдан чиқарилди.\nШунга кўра, вилоятимиз ҳудудида жойлашган ва илгари бориш чекланган Қаласой дарасидаги Амир Темур ғори, динозавр излари ва шаршара, Сувтушар шаршараси, Тошқўрғон, Жовуз, Ғилон ва Кул қишлоқлари, "Хўжа Каршавар" платоси, Жанқа кўли, Северцев музлиги, "Ҳазрат Султон" муқаддас қадамжоси энди барча учун очиқ. Бу эса юртимизга чет эллик сайёҳлар оқимини кўпайтириш, ички туристлар сонини оширишга хизмат қилиши билан аҳамиятли.\nҚайд этиш жоизки, хушманзара ва фусункор табиатли, шунингдек, ғаройиботларга бой бу масканлар ўта жозибадорлиги билан ажралиб туради. Мисол учун, Ҳисор тоғларида жойлашган Амир Темур ғори жуда машҳур. Унга йўлбошчисиз кириш осон эмас. Ичкарига 200 метрдан ортиқ тубликда жойлашган тошли зинапоялардан тушилади. Каньоннинг узунлиги тахминан 6 километрни ташкил этади. Ҳалқ тилида Соҳибқирон Амир Темур ва унинг сафдошлари уруш сафарига тайёргарлик кўриш чоғида шу ерни бошпана тутишган деган, тахмин юради.\nҚаласой дарасидан топилган динозавр излари ҳам мамлакатимиздаги камёб табиий манба сифатида қадрланади. Катта қоятош ҳамда арчазорлар орасида жойлашган Сувтушар эса мамлакатимиздаги энг узун ва серсув шаршара ҳисобланади. Унинг баландлиги 84 метр бўлиб, кўклам ойларида ундан сониясига 5-6 куб метр сув отилиб тушади. Ўзига хос, хушманзара, соф табиатли Жовуз, Ғилон ва Кул қишлоқлари ҳақида ҳам ҳайратларга бой кўп фикрлар айтиш мумкин.


Суперлига. “Сўғдиёна” пеналтидан урилган иккита гол эвазига “Сурхон”дан устун келди » Футбол янгиликлари 2021\nGoal24.uz » Ўзбекистон » Суперлига. “Сўғдиёна” пеналтидан урилган иккита гол эвазига “Сурхон”дан устун келди\nСуперлига. “Сўғдиёна” пеналтидан урилган иккита гол эвазига “Сурхон”дан устун келди\nФутбол бўйича Cоcа-Cола Суперлига 13-турида “Сўғдиёна” 28-август, жума куни “Сурхон”га қарши баҳс олиб борди.\nУчрашувнинг 38-дақиқасида Шохруз Норхонов пеналтини аниқ бажарган ҳолда жиззахликларни олдинга олиб чиқди. Орадан кўп ўтмай термизликлар дарвозаси томон яна 11 метрлик жарима зарбаси белгиланди, уни Жасур Ҳасанов голга айлантирди.\nИккинчи бўлимда ўйин ўртача темпда кетди ва дарвозалар дахлсиз қолди.\nШу тариқа “Сўғдиёна” очколарини 16 тага етказиб олди ва 9-ўринда бормоқда. “Сурхон” (8) эса 12-ўриндан жой олган.\n“Сўғдиёна” — “Сурхон” 2:0\nГоллар: 1:0 – 38, пеналти Норхонов, 2:0 – 43, пеналти Ҳасанов.\n“Сўғдиёна”: Милан Митрович, Сардор Қулматов, Искандар Шойқулов, Санжар Рашидов (Аюбхон Номанов, 77), Шоҳруз Норхонов (Баҳодир Насимов, 77), Жасур Ҳасанов, Даниел Насриддинов (Жамшид Болтабоев, 65), Шавкат Муллажонов, Жавоҳир Қаҳрамонов (Саҳоб Рашидов, 77), Шаҳбоз Жўрабеков (Санъат Шихов, 59), Марко Колакович.\n“Сурхон”: Акбар Тўраев (Асилбек Амонов, 46), Шерзод Каримов, Шавкат Саломов, Александр Касян, Сардор Сулаймонов (Нуриддин Ҳасанов, 61), Ҳусниддин Ғофуров, Аъзамжон Алиев, Жаҳонгир Меҳмонов, Дарко Станоевич, Беҳруз Шайдулов, Асрор Ғофуров (Муҳаммадали Намозов, 84).\nОгоҳлантиришлар: Алиев (42), Жўрабеков (53), Ғофуров (90+4).


22:40 04 Август 2020\n14:30 01.07.2019 Ҳавола олиш\nРоссиядан Туркияга С-400 зенит-ракета тизимларини етказиб бериш ишлари бошланади.\nТОШКЕНТ, 1 июл – Sputnik. Россиянинг С-400 зенит-ракета тизимларини Туркияга етказиб бериш ишлари 10 кун ичида бошланади. Бу ҳақда Японияда ўтказилган G20 саммитида Туркия президенти Режеп Тойиб Эрдўғон маълум қилди. РИА Новости хабарига асосан.\nУ Анкара бу масала Вашингтон билан ҳал қилишига умид билдирди. АҚШ бир вақтнинг ўзида Россиядан С-400 ва АҚШдан F-35 қирувчиларини етказиб берилиши мумкин эмас деб ҳисоблаганди.\n“Биз ҳозирча санкциялар ҳақида ҳеч нарса эшитмадик. Бу масала бу ердаги музокаралар ёки Трамп билан бўлиб ўтган телефон сўзлашувларда юзага чиқмади”, - Туркия етакчисининг сўзларини келтиради NTV телеканали.\nБундан аввал, Туркия президенти Россиядан С-400 сотиб олиш келишуви “бутунлай ёпилгани”ни айтганди.\nТрамп Осака шаҳрида ўтказилган G20 саммитида АҚШ Туркияга Россиядан зенит ракета тизимлари етказиб берилишига қарши санкцияларни киритмаслигини маълум қилганди.


Ер солиғи тўлаш ставкаси бўйича зона чегараларининг схемаси ва тарифларини тасдиқлаш ҳақида\n14006 Мўйноқ туман ҳокимияти 21/02/2020 07/03/2020 0\nЕр солиғи тўлаш ставкаси бўйича зона чегараларининг схемаси ва\nтарифларини тасдиқлаш ҳақида\nЕр солиғи тўловлари ўз вақтида давлат бюджетига келиб тушишини назорат қилиш ва ҳисобга олиш мақсадида, ҳамда ер солиғи тўлаш зоналарининг харитаси ва Мўйноқ тумани ер майдонини мажмуавий иқтисодий нархлашни кўриб чиқиш хайъатини 2019 йил 09 декабрдаги «2020 йил учун Ўзбекистон Республикасининг давлат бюджети туғрисида»ги УРҚ-589 сонли қонуни ҳамда 2020 йилда солиқлар ва бошқа мажбурий тўловлар ставкаларидаги асосий ўзгаришларни инобатга олиб Муйнок тумани хокими\n1. 2019 йил 09 декабрдаги «2020 йил учун Ўзбекистон Республикасининг давлат бюджети туғрисида»ги УРҚ-589 сонли қонуни ҳамда 2020 йилда солиқлар ва бошқа мажбурий тўловлар ставкаларидаги ўзгаришларни инобатга олиб ижро учун рахбарликка олинсин.\n2. Мўйноқ туманида ер солиғи тўлаш ставка буйича зона чегараларининг схемаси 1-иловага мувофиқ тасдиқлансин.\n3. Мўйноқ туманида ер солиғи тўлаш ставкаси бўйича зона чегараларининг схемаси ва таърифлари Мўйноқ тумани ҳокимининг қарори билан ўзгартирилиши маълумот учун қабул қилинсин.\n4. Мўйноқ тумани худуди бўйича фуқаролардан ундириладиган ер солиғи шаҳар марказида 1 кв.м ер учун 99 сўм 20 тийин, қишлоқ жойлари учун 1 сотих ер учун 4792 сўм 10 тийин миқдорида ер солиғи белгилансин.\n5. Мўйноқ тумани худуди бўйича фуқаролардан ундириладиган деҳқон хўжалигини юритишга берилган ерлар учун суғориладиган зонада аҳоли пунктларида 1 сотих ер учун 4792 сўм 10 тийин, аҳоли пунктларидан ташқарида\n1 сотих ер учун 2402 сўм 40 тийин миқдорида ер солиғи белгилансин.\n6. Қарор матини тумандаги “Арал балықшысы” рўзномаси саҳифасида чоп этилсин ва туман ҳокимлигининг расмий веб-сайтига жойлаштирилсин.\n7. Мазкур қарор қабул қилиниши муносабати билан туман ҳокимининг\n2019-йил 30-январь кунги 01/205-сонли қарори ўз кучини йўқотган деб ҳисоблансин.\n8. Мазкур қарор матбуотда эълон қилинган кундан кучга киритилсин.\n9. Ушбу карор ижросини назорат килиш туман ҳокимининг ўринбосари С.Ильясов зиммасига юклансин.\nМўйноқ тумани ҳокими:-\nМўйноқ тумани ҳокимининг\n2020-йил «___» _________ даги\n«___» - сонли қарорига 1-илова\nЕр солиғини тулаш ставкаси бўйича зона\n1. Мўйноқ туманининг шаҳар марказининг № 1-Мойнак, 2-Арал, 3-Жайхун, 4-Таллы-озек, 5-Дослык маҳалла фуқаролар йиғини худудлари бўйича Ер солиғи шаҳар маркази буйича кўрсатилган ставкада яъни 1 кв.м ер учун 99 сўм 20 тийин миқдорида.\n2. Мўйноқ туманининг Тик-озек ОФЙ, Уч-сай ОФЙ, Мадели ОФЙ, Бозатау ОФЙ-лари ва Ҳоким-ота ОФЙ-дан Қазақдарья ОФЙ-гача чегараланган худудлари буйича Ер солиғи қишлоқ жойлари буйича кўрсатилган ставкада яъни шимолий зонада 1 сотих ер учун 4792 сўм\n10 тийин миқдорида.\n3. Мўйноқ тумани худуди бўйича фуқаролардан ундириладиган деҳқон хўжалигини юритишга берилган ерлар учун суғориладиган зонада аҳоли яшаш пунктларида 1 сотих ер учун 4792 сўм 10 тийин, аҳоли яшаш пунктларидан ташқарида 1 сотих ер учун 2402 сўм 40 тийин миқдорида.


ОРЗУЛАРИ КЎП ЭДИ ҲАЛИ… | Mohiyat\n23.09.2020 22.12.2021 Гуландом Тоғаева\t322кўришлар\nШуҳрат Қаюмов билан кўп йиллар бирга ишладик. “Ассалом, Ўзбекистон! ” дастурида бошловчилик қилдилар. Бир нечта шеърларимни қўшиқ қилдилар. Жуда қалби тоза, бағри дарё, самимий, чиройли тарбия кўрган инсон эдилар. Жуда ёш кетдилар. Афсус. Аллоҳим раҳмат қилсин. Охиратлари обод бўлсин. Қалбимиз вайрон бўлди. Яқинларига, оила-аъзоларига сабр берсин.Негадир кўзимдаги ёш сира тинмаяпти. Ўзимни тутишга шунча интилсам ҳам, бўлмаяпти. Қаердан келди бунча кўз ёш?Катта мусибат бу. Бундаги кўз ёш жуда аччиқ бўлар эканда. Аслида биз барчамиз омонатмиз. Ҳеч биримизни “боғлаб қўймаган экан.” Шуҳрат ака билан ҳамкасб эдик, ишхонада доим ёқимли табассум билан юрардилар. Чиройли санъатлари бор эди. У киши кирган давралар файзу-футуҳга тўлиб кетар эди. Ёқимли ва соҳир овози бор эди. Бу истеъдодли санъатеор ҳамиша жонли овозда, баланд пардаларда куйлай оладиган саноқли санъаткорлардан бири эди.\nЮракда изтиробларимиз бисёр. Унинг мухлислари жуда кўп эди. Бу санъатимиз учун катта йўқотиш бўлди.\nАслида бу хабарлар мендан ҳам бир хабар. Ҳушёр тортайин мен ҳам.Яхшилардан бўлайин мен ҳам.\nАхир умр қисқа. Орқасига қарамай кетарканда одам. Илоҳим жойларингиз жаннатда бўлсин, сўроқ-саволингиз осон бўлсин, Шуҳрат ака!\nШуҳрат Қаюмов 1969 йили 5 мартда Қирғизистон Республикаси Ўш шаҳрида таваллуд топган.\n1991 йилда Маннон Уйғур номли Тошкент Давлат Санъат институтининг “Драма театри ва кино актёрлиги” факультетини имтиёзли диплом билан тамомлаган. 1990 йилдан бошлаб то шу кунга кадар Ўзбекистон Миллий телерадиокомпаниясида сухандон эди.\nШоирларлар Хуршид Даврон, Абдусаид Кўчимов, Ўктам Раҳмат, Иқбол Мирзо, Зулфия Мўминовалар билан яқиндан ижодий ҳамкорлиқ қилган.\nСанъаткорнинг оила аъзоларига, яқинларига ҳамда Ўзбекистон телевидениесининг сухандонлар жамоасига чуқур таъзия билдириб қоламиз. Аллоҳим сўнгги сафарини хайрли қилсин, раҳматига олсин! Жойлари жаннат бўлсин!\nPrevious Previous post: МУҚАДДИМА\nNext Next post: ОШИҚ ДИЛ ВАСФИ ЁХУД МАШРАБ ҒАЗАЛИГА ШАРҲ


27 январ 2021, Тошкент вақти: 06:52\nОзодликка 2013 йилда Жиззах шаҳрининг Тошлоқ маҳалласидаги уйлари бузилган 10та оила номидан бир шикоят келиб тушди.\nОзодлик бу оилалардан учтаси билан гаплашди ва давлатнинг оилаларда қолаётган қарзи маҳаллий ҳокимият айби билан берилмай келаяпти, мазмунидаги даъволарини тинглади.\nИсмини айтмаслик шарти билан интервью берган жиззахлик бир арзчи унинг давлатда қолган 4 миллион сўмлик қарзини ундириш ҳақида суд қарори шу йилнинг январь ойи охирида чиқарилганини айтди.\nАйтишича, унинг уйи 81 миллион сўмга баҳоланган ва эски уйидан қоладиган қурилиш материаллари учун бунинг 7 миллиони ушлаб қолинган. Аммо, бу киши қолган 74 миллион сўмнинг яна 4 миллионини ҳам кейинчалик ноқонуний равишда чегиришга уриниш бўлганини иддао қилмоқда:\n- Суд қарорида ёзиб қўйилган бўлмасам, 4 миллион сўм берилсин, деб. Мендан ташқари яна 9 та оилага суд пули берилсин, деган қарор берган. Битта қўшним 23 миллион сўм пулини ололмаган. Шундан бери пул берилмайди. Эртага келинг, индинга келинг. Молияга борсам, ҳокимиятга бор, дейишади. Ҳокимият молияга бор, дейди, - дейди жиззахлик шикоятчи.\n2013 йилда шаҳарнинг Тошлоқ маҳалласи ҳудудида жойлашган Навоий ва Қўзиев кўчаларида истиқомат қилувчи 62 та оиланинг уйлари бузилган ва бу ҳудудга стадион қурилган.\nШикоятни ўрганаётган Ўктам Пардаевнинг айтишича, аҳоли уйлари шаҳар ҳокимлиги, Архитектура бошқармаси, Кадастр бюроси ва шу каби масъул идоралар вакилларидан иборат 21 кишилик комиссия томонидан ўртача 60-70 миллион, янги қурилган ва яхши таъмирланган бир неча уй эса 150-200 миллион сўмга баҳоланган.\nУйлар эгаларининг ҳисобига буздирилган ва эски уйлардан чиққан қурилиш материаллари ҳам баҳоланиб, унинг пули чегириб қолинган.\nАммо иддаосича, бузилган уйи учун давлат ваъда қилган пулни майда бўлакларга бўлиб-бўлиб олган оилалар 2014 йилнинг охирига бориб, сўнгги пулларини ололмай қолган.\n- Пул йўқ, пул тушмади, деб одамларни сарсон қилаяпти-да. Кимдир 4 миллион, кимдир 5 миллион, кимдир 7 миллион. Жиззах шаҳар туманлараро фуқаролик судига 4-5 та оила ариза киритган. Қолганлари қўрққан, - дейди Ўктам Пардаев.\nОзодликка айтилишича, уйи бузилган 10 оила Республика прокуратурасига ҳам мурожаат қилган ва натижада, уларга пул берилмай келаётганига масъул кўрилган мулозимларга қарши жиноий иш очилгани ҳақида жавоб хати берилган.\n- Хатнинг нусхаси қўлимда турибди. Унда "Жиззах шаҳар ҳокимлигининг 554-сонли қарорига асосан шаҳарнинг Тошлоқ маҳалласида жойлашган уй-жойни бузилишдан чиқарилган қурилиш материаллари тўғрисида далолатнома"ни бузган ҳайъат аъзоларига нисбатан иш қўзғатилгани ёзилган. Кейин дастлабки тергов натижаси билан тўхтатилган. Шу бўйича қолган, - дейди Ўктам Пардаев.\n2013 йилдан буён пулини тўлиқ ололмай юрган жиззахлик оилалар ҳақини олиш билан бирга маҳаллий ҳокимият органларининг уларни сарсон қилаётган масъулларига чора кўрилишини талаб қилмоқда.\nОзодликка бу мурожаат юзасидан Жиззах шаҳар ҳокимлиги, Архитектура бошқармаси ва бошқа идоралардан бирор расмий изоҳ берилгани йўқ.\nШу кунда Жиззах шаҳри марказида яна ўнлаб хонадонлар бузилаётгани ҳақида Озодликка мурожаатлар келмоқда. Бу мурожаат тафсилотлари ўрганилмоқда, янгиликларни Озодликда кузатинг!


Қирғизистон МХДҚ: Ўшда “Ҳизбут-Таҳрир”нинг Ўзбекистон бўйича масъули қўлга олинди\n04 декабр 2021, Тошкент вақти: 13:34\nҚирғизистон жанубидаги Ўш шаҳрида “Ҳизбут-Таҳрир” диний-экстремистик ташкилотининг Ўзбекистондаги фаолияти бўйича масъули қўлга олинган. Бу ҳақда Қирғизистон Миллий хавфсизлик давлат қўмитаси матбуот хизмати маълумот тарқатди.\n“2021 йилнинг 4 ноябрь куни Ўш шаҳри ҳудудида “Ҳизбут-Таҳрир” диний-экстремистик ташкилотининг Ўзбекистон бўйича фаолияти учун масъул бўлган ва Ўзбекистон ҳуқуқ-тартибот идоралари томонидан қидирилаётган Ш.Ш. ушланди. У ўз маслакдошлари билан биргаликда Қирғизистоннинг жанубий ҳудудларида “Ҳизбут-Таҳрир” тузилмаларини барпо қилиш ва мустаҳкамлаш бўйича яширин фаолият олиб бориш билан ҳам актив шуғулланган”, дея иддао қилинган МХДҚ хабарномасида.\nҚирғизистонлик чекистлар қўлга олинган шахс Қирғизистон ҳудудида сохта ҳужжат билан юрганини ҳам аниқлаганлар.\nҚайд этилишича, ўзбекистонлик шахс айни пайтда ҳибсхонада тутиб турилибди, ҳолат юзасидан тергов ҳаракатлари олиб борилмоқда.


Ижтимоий сўровнома: 60 фоиз Жанубий кореялик КХДР билан бирлашиш тарафдори » Новости Узбекистана сегодня: nuz.uz\nНовости Узбекистана → Жахонда → Ижтимоий сўровнома: 60 фоиз Жанубий кореялик КХДР билан бирлашиш тарафдори\n02-10-2018 15:37 0 763 Рейтинг0 Чоп этиш\nИжтимоий сўровнома: 60 фоиз Жанубий кореялик КХДР билан бирлашиш тарафдори\nАммо, Жанубий кореялик фуқароларнинг 34 фоизи Корея давлатларининг бирлашуви улкан иқтисодий йўқотишлар ва ижтимоий муаммолар келтириб чиқаради, деб ҳисоблайди дея ёзмоқда uza.uz нашри.\nТАССнинг қайд этишича, Сеул давлат университети қошидаги тинчлик ва қайта тиклаш маркази чоп этган ижтимоий сўровнома шу каби натижаларни ўз ичига олган.\nХабарда қайд этилишича, 19 дан 74 ёшгача 1200 респондент ўртасида ўтказилган ижтимоий сўровномада иштирокчиларнинг деярли ярми икки мамлакатнинг бирлашуви Жанубий Корея жамиятига фойда келтиради, деган фикрни билдирган. Респондентларнинг 59,8 фоизи (2007 йилдаги Корея давлатлари иккинчи саммитидан бери энг юқори кўрсаткич) икки давлатларнинг истиқболдаги бирлашувига ижобий муносабат билдирган. Шунингдек, сўровномада қатнашганларнинг 45,1 фоизи Корея халқларининг бирлиги тарафдори бўлса, 31,4 фоизи уруш таҳдидини бартараф этиш зарурлигини қайд этган.\nЭслатиб ўтамиз, жорий йилнинг ўзида Жанубий ва Шимолий Корея ўртасида уч маротаба саммит бўлиб ўтди. Декабрь ойида КХДР етакчиси Ким Чен Иннинг Сеулга тарихдаги илк ташрифи кутилмоқда.


Даврга ҳамнафас хизмат - Андижоннома\nИИБ ХОДИМИНИ ЎЛДИРГАНЛИКДА АЙБЛАНАЁТГАН ШАХСЛАРГА НИСБАТАН СУД ИШИ БОШЛАНДИ\nБайрам нафаси: ҲАРБИЙ ҚИСМДА СУМАЛАК ПИШИРИЛДИ\nКЎПЧИЛИККА ҲАВОЛА: «БИЗГА ЁРДАМ БЕРИНГЛАР!»\nДаврга ҳамнафас хизмат\n«Ички ишлар органларининг намунали таянч пунктлари» кўрик-танловнинг вилоят босқичи\nПрезидентимиз Шавкат Мирзиёевнинг ташаббуси билан ҳуқуқбузарликларнинг олдини олиш, жиноятчиликка қарши курашиш, жамоат тартибини сақлаш, фуқароларнинг ҳақ-ҳуқуқларини ҳимоя қилиш, бу борада жамоатчилик билан алоқаларни янада мустаҳкамлаш ишлари кейинги вақтда янги босқичга кўтарилди.\nБунда мамлакатимизда ташкил этилган ички ишлар органлари профилактика хизматининг ўз ўрни бор. Ички ишлар органларининг профилактика хизмати такомиллашиб, аҳолига яқин, халқчил тузилмага айланаётир. Тизимда анъанавий равишда ўтказиб келинаётган «Ички ишлар органларининг намунали таянч пунктлари» кўрик-танловининг мазкур вилоят босқичида бу алоҳида қайд этилди.\nҲар ҳафта - пайшанба профилактика куни, деб эълон қилингани соҳадаги ишлар самарадорлиги янада ошишига йўл очмоқда. Содир этилган жиноятлар таҳлили, уларнинг келиб чиқиш сабаблари, олдини олиш бўйича профилактик тадбирлар аҳолини ҳушёрлик ва огоҳликка чорламоқда. Ўқув муассасаларида ўтказилаётган профилактик тадбирларнинг таъсирчанлиги ошяпти.\nИчки ишлар органларида профилактика хизмати такомиллаштирилиши баробарида тизим ходимлари иш юритадиган инфратузилма замон талабига мос ривожланмоқда. Айни пайтда барча таянч пунктларида профилактика инспекторлари жамоатчилик вакиллари – маҳалла фуқаролар йиғини раиси, маҳалла посбонлари билан битта бинода фаолият юритаётир. Бундан кўзланган асосий мақсад аҳолига янада яқинлашиш, унинг дарду ташвишларидан доимо огоҳ бўлиш ва зарур пайтда тегишли ёрдам бериш, учраётган муаммоларни тезкорлик билан ҳал этишдир. Кўрик-танлов жараёнида иштирокчилар фаолиятининг ана шу жиҳатларига алоҳида эътибор қаратилди.\nТанловда Асака тумани, Истиқлол маҳалласига хизмат кўрсатувчи 69-сонли ички ишлар органи таянч пункти ғолиб деб топилди ва танловнинг мамлакат босқичида қатнашиш ҳуқуқини қўлга киритди.\nИккинчи ва учинчи ўрин соҳиблари ҳамда «Энг фаол профилактика инспектори», «Энг фаол маҳалла посбони», «Ибратли хотин-қизлар қўмитаси раиси», «Адолатли яраштириш комиссияси раиси», «Энг фаол жазони ижро этиш инспекцияси ходими» каби номинациялар бўйича ҳам совриндорлар аниқландилар ва тақдирландилар.


"Реал" Анчелотти қўл остида машғулотларга киришди\n6 июль, 2021, 11:16\nТеглар:Реал | Карло Анчелотти\nАйрим футболчилар ҳали таркибда эмас.\n"Реал"га қайтган бош мураббий Карло Анчелотти янги мавсумга тайёргарлик ишларини бошлади. Клуб расмий сайтининг хабар беришича, жамоа аъзолари душанба куни эрталаб клуб қароргоҳига йиғилган ва тиббий кўрикдан ўтказилган.\nMarca нашри хабарига кўра, италиялик мутахассис қўл остида таркибдаги 29 футболчидан атиги 13 нафари бор. Гап шундаки, кўпчилик “Евро-2020”, Америка кубоги ва бўлажак Олимпия ўйинлари сабабли таркибда йўқ.\nДавид Алаба, Гарет Бэйл, Лука Модрич, Карим Бензема, Рафаэль Варан, Тони Кроос, Тибо Куртуа ва Эден Азар “Евро-2020”даги иштирокидан сўнг таътилга йўл олган. Вальверде, Винисиус Жуниор, Эдер Милитао ва Каземиров Америка кубогида иштирок этмоқда. Кубо, Дани Cебальос, Марко Асенсио ва Хесус Вальехо эса Олимпиадага боради.\nБугун Иско шахсий сабабларга кўра таркибга қўшила олмади. Аммо ижара кетган Мартин Эдегор ва Лука Йович яна "Реал"га қайтиб келди.\n"Реал" августда Анчелоттининг собиқ жамоасига қарши ўйин ўтказади


COVID-19: вилоятимизда иккинчи тўлқинга тайёргарлик бошланди\nТуркистон вилоятида эпидемиологик вазият барқарор. Шунга қарамай, вилоят соғликни сақлаш муассасаларида коронавирус инфекциясига қарши кураш режаси ва Covid-19нинг эҳтимолдан холи бўлмаган иккинчи тўлқинига тайёргарлик ишлари бошлаб юборилди.\nЖамоат соғлигини сақлаш бошқармаси маълумотларига кўра, шу мақсадда маҳаллий бюджетдан хайрия ёрдами кўрсатиш тизими орқали 800та кислород концентратори харид қилинди. Шундай қилиб, концентраторга эга жадал терапия бўлимлари сони 1500тага етказилди.\nУмуман, вилоятда Covid-19нинг иккинчи тўлқинига тайёргарлик доирасида кенг қамровли ишлар амалга оширилмоқда ва бу минтақа аҳолисига ўз вақтида ва сифатли ёрдам кўрсатишга имкон беради.\nЖаҳондаги қатор мамлакатлар карантин чораларини юмшатишни бошлашяпти. Айни чоғда ЖССТ фуқароларини коронавирус билан курашиш ҳали якунига етмагани ҳақида қатъий огоҳлантирмоқдалар.\nГап шундаки, касалланиш билан боғлиқ янги ҳолатлар ва қурбонлар сонининг камайиши одамлар ҳушёрлигини пасайтириб юбориши мумкин. Натижада, илиқ ҳавонинг кириб келиши билан ижтимоий масофани сақлаш ва гигиена қоидаларига риоя этиш ҳолатлари камайиши кузатилади.\nЗарур дори-дармон ва ҳимоялаш воситалари билан таъминлаш мақсадида «СК-Фармация» МЧБ билан қўшимча шартномалар тузилди. Мутахассислар ҳозирнинг ўзида 2 ойга етадиган дори-дармон захираси ва ҳимоя воситалари билан таъминланди.\nБир кеча-кундузда 3 мингга яқин коронавирус инфекциясига текшириладиган одамларни қабул қила оладиган 12та лаборатория фаолият юритмоқда. Шу кунгача 130 мингдан зиёд одам тест топширган. Натижада, 3343 одамда бу хасталикнинг белгилари аниқланган. Беморларнинг 96 фоизи, яъни, 3210 одам дарддан фориғ бўлган.\nВилоят бўйича юқумли хасталиклар стационарларида 600 тўшак-ўрин тайёр. Туркистон шаҳрида 200 одамни даволашга мўлжалланган модулли касалхона барпо этилмоқда. Коронавирус ва пневмония касалликлари билан хасталанган беморларга биринчи тиббий-санитария ёрдами кўрсатиш мақсадида 380та тезкор гуруҳ хизмат кўрсатмоқда.\nВилоят ҳокимининг матбуот хизмати, 2020-09-11, 06:59 88\nПахта терими бошланди 89\nАқтаудан – Урганчга! 71\n''Ақжайиқ''даги баҳс 79\nДиққат! Ёрдам сўраймиз! 56\nҚозоғистонда автомобилсозлик янада ривожланади 151\nЯрмарка иш бошлади 100\nБир кунда 4000га яқин фуқаро тумовга қарши эмланди 49\nNur Otan партияси праймеризига Кентов шаҳридан номзод Абдуллаев Нурсултон Фарҳод ўғли 161\nNur Otan партияси праймеризига Сайрам туманидан номзод ЎНFАРОВ Ширинбек Сусинули 127\nNur Otan партияси праймеризига Кентов шаҳридан номзод Ирода Муҳаммаджонова 165\nNur Otan партияси праймеризига Сайрам туманидан номзод Сотволдиев Алишер Ғофуржон ўғлининг сайловолди дастури 236\nАҳоли бандлиги масаласига эътибор кучайтирилади 74\nИсроилда ал-Форобий ёдгорлиги 96\nИкки эл ўртасида ҳамкорлик ўрнатилди 106\nЯнги корхоналар очилади 89\nШифохонада бириктириш мавсуми бошланди 129\nҚозоғистонда ишлаб чиқарилган мингдан зиёд ''тез ёрдам'' машиналари фойдаланишга топширилади 104\nCOVID-19: вилоятимизда иккинчи тўлқинга тайёргарлик бошланди 88\nМингга яқин одам тест топширди 123\nАлексей Цой – вилоятда 236\nТезкор гуруҳларнинг самарали фаолияти 155\nКасбий маҳорат, шижоат, мардлик синалмоқда 129


Отабек Муталҳўжаевдан "Соғлом бола" таронаси. » PopCorn.uz - Шоу Бизнес олами хақиқати\nОтабек Муталҳўжаевдан "Соғлом бола" таронаси.\nСана: 18.03.2014 1842 қайноқ\nБаҳорий хуш кайфият айни пайтда барча ижодкор ва хонандаларимизни янада илҳомлантирмоқда. Шу боис янги-янги қўшиқларнинг кети узилмаяпти.\nҲар куни янги тарона қайноқ янгилик сифатида жаранг сочмоқда. Худди шунингдек ёшларнинг севимли хонандаси Отабек Муталхўжаев ҳам 2014 йил “Соғлом бола йили” муносабати билан “Тантана” болалар ансамбли билан биргаликда “Соғлом бола” номли қўшиқ куйлади.\nЎзбекситонда хизмат кўрсатган журналист Тоҳир Муллабоев сўзи, Шухрат Зокиров мусиқаси асосида яратилган ушбу таронанинг премъераси 18 март куни соат 18:20 да “Ўзбегим таронаси” радиосида бўлиб ўтди. Кўп сонли мухлислар таронани иллиқ кутиб олишгани ва мазкур қўшиқ хонанда фаолиятида ўзгача бир янгилик эканлигини таъкидлаб ўтилди. Дарҳақиқат, қўшиқ болакайларнинг ширали овози билан юракларга беғубор туйғуларни баҳш этди.\nЯна бир қайноқ янгилик! Хонанда “Соғлом бола” қўшиғига клип суратга олиш арафасида. Унда асосан болалик ва ўсмирлик паллаларининг турли даврлари акс эттирилади. Шунингдек, ижодкор ёш оила сифатида актриса Севара Солиева ҳамда унинг турмуш ўртоғи Мамуржон Султоновларга роль ижро этиш таклифини билдириш истагида. Ёши улуғ онахон образида эса истеъдодли актриса Муяссар Бердиқуловани кўришингиз мумкин бўлади. Балки клипда яна кўплаб машҳур юлдузларимиз ҳам намоён бўлар... Бу ҳақида эса албатта, биринчилардан бўлиб хабар берамиз. Унда бизни кузатишда давом этинг.\nКлип тайёр бўлгунига қадар эса сайтимиз орқали Отабек Муталҳўжаевнинг янги ижод маҳсулидан баҳраманд бўлишингиз мумкин.\nОтабек Муталхўжаевдан юлдузли клип - \_Қалай - қалай\_\nОтабек Мадраҳимов янги тарона билан танаффусга нуқта қўйди\nОтабек Муталхўжаев узоқ кутилган клип премьерасини тақдим этди\nBoho 19 3 2014 10:53\nOmad yor bosin Otabega shu tuzuro klipladan kopro chiqarsinla albatta ashulalariyam shunga sootvetsvovat qisinde faqat ..


Саудия Арабистони ҳукумати вояга етмаган жиноятчилар учун қўлланиладиган ўлим жазосини бекор қилиш ҳақида қарор қабул қилди, дейилади инсон ҳуқуқлари бўйича миллий комиссия сайтида.\nҲиндистонда карантин тартиблари ижобий натижа бермоқда\nЎтган душанба куни Ҳиндистон бош вазири Нарендра Моди 9 та штат раҳбарлари билан видеоконференция ўтказди. Унда коронавирус эпидемияси билан боғлиқ мамлакатда юзага келган вазият муҳокама қилинди.\nТолибонлар Афғонистон ҳукумати билан тузилган яраш битимига итоат қилмайди\nТолибон вакиллари баёнот бериб, тинчлик жараёни борасида тушунмовчиликлар кузатилаётгани боис яраш битимига итоат қилмаслигини таъкидлаган.\nШАРҲ: Пандемиядан сўнг: ғарбча дунёдан осиёча дунё сари\nЯқинда “Нью-Йорк Таймс” газетасида бир мақола чоп этилди. Унда дунёдаги айрим давлатлар ўртасидаги ишончсизлик муҳити, бугунги оғир кунларда АҚШни қуршаб олаётган инқироз унинг лидерлик мақомига қандай таъсир кўрсатаётгани ҳақида ҳикоя қилинади.\nТунис билан Ливия ўртасида янги денгиз савдо йўли очилди ва биринчи кема йўлга отланди.\n“Яшиллар партияси” европаликларни ҳамжиҳатликка чақирмоқда\nЭслатиб ўтиш жоиз, Германия ҳукумати март ойи бошларида бир ярим мингга яқин ҳимояга муҳтож вояга етмаган болаларнинг бир қисмини Германияга олиб келишга розилик билдирган эди.\nУ фуқароларга подкаст йўллаб, уларни уйда қолишлари ва ўрнатилган тартиб-қоидаларга сабр билан амал қилишда давом этишларини сўради.\nИспанияда, тиббиёт ходимларининг коронавирусга чалиниши билан боғлиқ вазият ҳам жуда ташвишли бўлиб қолмоқда.\nИталияда коронавирусдан ўлим ҳолати кундан кунга пасаймоқда\nИталияда COVID-19 туфайли вафот этганлари сони бир суткада 260 кишини ташкил этди.


11:21 / 11.09.2017\nБугун «KUN.UZ» мухбири Rozmetov савдо белгиси асосчисининг фарзанди ва «Sardelio» савдо маркасининг ғоявий ижодкори Зафар Розметов билан мулоқот қилишга муваффақ бўлди. Мазмунли ва қизиқарли суҳбат бўлиб ўтди, бу суҳбат ҳам тадбиркор, ҳам оддий харидорлар учун қизиқарли.\n— Хайрли кун, Зафар! Биз эшитганимиздек, «Sardelio» сосискаларини ишлаб чиқаришда сизнинг компаниянгиз бозоримиз учун мисли кўринмас қарорга – соя ва консервантлардан воз кечиш қарорини қабул қилди. Бу ҳақда батафсилроқ гапириб берсангиз.\n— Хайрли кун! Ҳа, ҳақиқатда шундай бўлди. Бизда кенг тарқалган ишлаб чиқариш маданияти тўлиқ қайта қурилишини талаб этади. Арзон, тез ва таркибини тежаган ҳолда ишлаб чиқаришга бўлган интилиш менинг фикримча умуман нотўғри. Мамлакатимиздаги озиқ-овқат саноатининг инфратузилмаси аллақачон қайта ташкиллаштиришни ҳамда озуқа қуввати, энергетик қиймати ва ишлаб чиқаришнинг тежамкорлиги бўйича барча талабларга жавоб берувчи соғлом маҳсулотга ўтишни талаб этади. Биз бошиданоқ, Ўзбекистон учун бетакрор маҳсулот ишлаб чиқиш истагида эдик ва бунга эришдик ҳам.\n— «Sardelio» савдо белгиси қандай пайдо бўлди?\n— Технологимиз Ҳасан Манашов Европага тез-тез саёҳат қилади. У Италияда Адреано Баретти билан танишди ва илк бор итальянча рецепти асосида тайёрланган сосискаларни татиб кўрди. Бу таъм шу қадар ажойиб эдики, бу рецептни Ўзбекистонга олиб келишдан бошқа илож йўқ эди. Бизда консервантсиз ва юқори сифатли сосискаларни ишлаб чиқариш ғояси туғилди ва бу ғояни амалга оширишга киришдик. Европалик дўстимиз ёрдамида рецептура кўп маротаба такомиллашди, бу сўзсиз, мамлакатимизнинг минглаб аҳолиси томонидан ижобий кутиб олинди ва биз яхши натижаларга эриша бошладик. Баретти билан ҳамкорлигимиз бугунги кунда ҳам давом этмоқда. Биз учун колбаса маҳсулотларини ишлаб чиқарилишининг европача тажрибасини ўзлаштириш ва у билан Ўзбекистонда ўртоқлашиш шарафли ишдир.\n— «Sardelio» маҳсулоти ҳақида батафсилроқ ҳикоя қилиб берсангиз, унинг хусусиятлари нималардан иборат?\n— Бизнинг савдо белгимиз остидаги сосиска ва сарделькалар бетакрор итальян рецептураси асосида тайёрланган. Бу ишлаб чиқаришда термик ишловдан ўтган тайёр маҳсулотдир, уни иситиш кифоя қилади. Уларни ишлаб чиқаришда биз энг янги сара маҳсулотлар – мол гўшти, товуқ филеси, тухум, сут фойдаланамиз. Биз ишлаб чиқаришда соя ва консервантларни қўллашга қаршимиз. Қадоқнинг янги шакллари (газ қадоқ, вакуум қадоқ) маҳсулотнинг таъми ва сифатини узоқ муддат сақлашга ҳамда маҳсулотнинг механик дефформацияси олдини олиш имкониятини беради.\n— Сиз ҳеч қандай консервантларни қўлламасдан, маҳсулотнинг асл таъмини қандай таъминлай оласиз?\n— Бу ишлаб чиқариш рецептураси ва қадоқ яратиш устидаги катта ишнинг натижаси бўлди. Маҳсулотни етказиб бериш ва сақлаш пайтида унинг янгилиги, ҳиди ва таъм сифатини сақлаб қолиш катта санъатдир. Биз хилма-хил турларини таҳлил қилдик ва натижада энг оптималини танладик.\n— Сиз қандай ғояга асосланиб, ўз савдо белгингизни яратдингиз?\n— Мен авваламбор, оилам ва фарзандларим учун ҳам мазали, ҳам фойдали бўладиган ва дастурхонга қўядиган маҳсулотни ишлаб чиқаришни истардим. Бизнинг жамоамиз бу ғояни амалга ошириш учун барча саъй-ҳаракатларини қўллади ва мен энди «Sardelio» номи остидаги маҳсулот билан ғурурлана оламан.\n17 июлда биз «Sardelio»нинг янгиланган маҳсулотини расман тақдим этдик. Бу тадбирда бизнинг бутун жамоамиз, дилерларимиз иштирок этишди, бундан ташқари, истеъмолчи ва харидорлар ҳам таклиф этилди. Тадбирнинг ҳар бир иштирокчисида маҳсулотни татиб кўриш ҳамда таклиф-мулоҳазаларини бериш, ўртоқлашиш имконияти бўлди. Ижобий баҳолар бизни тўғри йўлда эканимизга яна бир бор ишонтирди.\n— Суҳбат учун раҳмат Зафар! «Sardelio» ва «Rozmetov» савдо белгисига келажакда янада кенгайиш, гуллаб-яшнаш, фаровонлик ва янги ғалабаларни тилаб қоламиз!


30 Июнь 2022, Пайшанба 06:31\nКуни кеча, Қозоғистон мусулмонлари идорасининг Ҳаж ва умра ишлари бўлими бошлиғи Жандулла Бекжигитов ва “Tawaf Travel” ширкати директори Бектемир Исаков Ўзбекистон мусулмонлари идорасига ташриф буюрди.\nМеҳмонларни Ўзбекистон мусулмонлари идораси раисининг биринчи ўринбосари Ҳомиджон Ишматбеков ва Дин ишлари бўйича қўмита Зиёрат туризмини ривожлантириш бўлими бошлиғи Ҳамидбек Ҳасанов кутиб олди.\nЙиғилишда Ҳомиджон Ишматбеков меҳмонларни ташриф билан қутлаб, Ўзбекистон ва Қозоғистон Диний идоралари яқин ҳамкорлик қилиб келаётгани, ҳозирда икки давлат муфтийлари ўзаро ва хорижий анжуманларда тез-тез учрашиб туришини таъкидлади. Шунингдек, мулоқот давомида юртимизда зиёрат туризм бўйича қилинаётган ишлар ҳақида маълумот берилди. Жумладан, Дин ишлари бўйича қўмита ва Ўзбекистон мусулмонлари идорасида Зиёрат туризми бўлимлари фаолият юритаётгани, шунингдек идора тизимида “Muslim tour”, “Mir Arab Travel” сайёҳлик фирмалари ташкил этилгани қайд этилди.\nЎзбекистоннинг Қозоғистондаги элчихонаси биринчи котиби Ойдин Маннопова қабул учун ташаккур билдириб, Ўзбекистондаги зиёрат туризм салоҳияти ва имкониятларини Қозоғистонга намойиш этиш мақсадида инфо тур ташкил этилгани ҳақида маълумотлар берди.\nЖандулла Бекжигитов икки давлат диний идораси ўртасидаги узоқ йиллик мустаҳкам алоқалар, Қозоғистонда зиёрат туризми бўйича олиб борилаётган ишлар ҳақида тўхталиб, қозоғистонлик зиёратчиларни Тошкент, Самарқанд, Бухоро, Хива шаҳарларига ташрифини ташкил этиш бўйича ташкилий масалаларни муҳокама қилди.\nҚўмита бўлим бошлиғи Ҳамидбек Ҳасанов ҳам Ўзбекистонда Зиёрат туризми бўйича қилинаётган ишлар, шароит ва имкониятлар ҳақида тўхталиб ўтди. Шунингдек, келгусида ҳамкорлик алоқаларини мустаҳкам йўлга қўйиш, Ўзбекистонга ташриф буюрувчи меҳмонлар ва зиёратчилар учун барча зарур шарт-шароитларни яратилиши таъкидлаб ўтилди.\nДин ишлари бўйича қўмита, Ўзбекистон мусулмонлари идораси ва Ўзбекистоннинг Қозоғистондаги элчихонаси ҳамкорлигида ташкил этилган учрашув самимий руҳда ўтди. Ўзаро ҳамкорликни мустаҳкамлаш ва зиёрат туризмини ривожлантириш бўйича аниқ чоралар келишиб олинди.


Умумхалқ хайрия ҳашари якунланди - Anhor\nAnhor Все посты Умумхалқ хайрия ҳашари якунланди\nУмумхалқ хайрия ҳашари якунланди\nҲашар… Бу каломни эшитганимизда, неча минг йиллар мобайнида одамларнинг бошини қовуштириб, улар қалбига инсонпарварлик, саховатпешалик, саранжом-саришталик каби туйғуларни сингдириб келаётган эзгу қадрият кўз олдимизда гавдаланади. Ушбу қадриятнинг яна бир эътиборли жиҳати шундаки, у инсонлар ўртасида меҳр-оқибат ришталари, ҳамжиҳатлик, айниқса, ёшлар қалбида маҳалла-кўйга, она-Ватанга муҳаббат туйғуларини мустаҳкамлайди.\nКўнгилдан бошланган ободлик, яратиш-яшнатиш иштиёқи она-Ватанга чексиз меҳр-муҳаббат ифодасига айланиб, борлиққа кўркамлик, гўзаллик бағишлайди. Энг улуғ, энг азиз айём — Мустақиллик байрами арафасида 19-20 август кунлари уюштирилган умумхалқ хайрия ҳашари республикамиз бўйлаб уюшқоқлик билан ўтказилди. Ушбу тадбир мамлакатимизнинг ҳар бир гўшасида, энг чекка қишлоқ, овул ва маҳаллаларида кенг қулоч ёйди.\nҲашар — элимизга ярашадиган юмуш, қадриятлардан. Шу боис бундай хайрли амаллардан ҳеч бир юртдошимиз ўзини четга тортгани йўқ. Бу йилги ҳашарнинг жойларда уюшқоқлик билан ташкил этилганини 18 миллион 675 минг нафардан зиёд юртдошларимизнинг фаол иштирокида ҳам билиш мумкин. Уларнинг 12 миллион 424 минг нафардан ортиғи ёшлар экани эртамимз эгаларининг жамоат ишларида тобора фаоллашиб бораётганининг яққол ифодасидир.\nИкки кун давомида эл-юрт юмушига бел боғлаган ҳашарчиларнинг ғайрат-шижоати билан 41 минг гектарга яқин майдон ободонлаштирилди, 27 минг километрдан зиёд ариқ-зовур ва лотоклар тозаланди, 9 мингдан ортиқ қабристон ҳамда 800 га яқин зиёратгоҳ тартибга келтирилди.\nБундан ташқари, қарийб 18 миллион тупдан зиёд дарахт ва кўчатга шакл берилиб оқланди. Ҳашар ишларига 17 мингдан ортиқ техника воситалари жалб этилиши натижасида 62 минг тоннага яқин чиқинди белгиланган жойларга ташиб чиқарилди.\nҲашар кунлари ижтимоий ҳимояга муҳтож, кам таъминланган, боқувчисини йўқотган оилалар, якка-ёлғиз кексалар ҳам эътибордан четда қолмади. Хайрия тадбирларида 18 мингга яқин кам таъминланган оилаларнинг 615 минг м2дан зиёд уй-жойлари ҳашар йўли билан таъмирланди. 24 мингга яқин эҳтиёжманд оилага, шу жумладан, 8 мингга яқин ногирон ва ёлғиз қарияларнинг ҳолидан хабар олиниб, уларга моддий ёрдамлар берилди.\nМазкур хайрия тадбирларига 5,3 миллиард сўмдан зиёд маблағ, шундан\n900 миллион сўмга яқини «Маҳалла» хайрия жамоат фонди ҳисобидан аҳолининг ижтимоий ҳимояга муҳтож қатламларига беминнат мурувват ёрдамлари кўрсатишга сарфланди.\nТўйга тўёна билан бориш — халқимизга хос азалий қадрият. Шу боис ҳашар кунлари юртимиз маҳаллаларида 297 та савдо ва маиший хизмат кўрсатиш объектлари (дўкон, гўзаллик салони, сартарошхона, дорихона, тўйхона, кутубхона, новвойхона, маҳалла гузари, нуронийлар маркази ва бошқалар) фойдаланишга топширилди.\nАйниқса, юртимиз кўркига узукка қўйилган кўздек ярашиб тушаётган замонавий маҳалла гузарлари сони кўпаяётгани киши кўнглига фахр ва ғурур бағишлайди. Ҳашар кунлари 18 та маҳалла фуқаролар йиғини биноси, 32 та болалар спорт майдончаси ишга туширилгани аҳолига байрамона кайфият бахш этди.\nЁшларнинг маънавиятини юксалтириш, тафаккурини чархлашда китоб алоҳида ўрин тутади. Айтиш жоизки, бугунги шиддаткор ахборот технологиялари даврида фарзандларимизни мутолаага ўргатиш орқали уларни турли ахборот хуружларидан, «оммавий маданият»нинг таҳдидларидан асрашимиз мумкин. Хайрия тадбирларида Қорақалпоғистон Республикаси Шуманай туманидаги «Маданият» маҳалла фуқаролар йиғини ҳудудида замонавий «Китоб олами» дўкони қуриб битказилди. Мазкур мақсадларга «Маҳалла» хайрия жамоат фонди маблағлари ҳисобидан 500 миллион сўм ажратилди.\nБу йилги ҳашар ўтган йиллардагига қараганда ўзгача файз-тароват, шижоат билан, асосийси, ҳамжиҳатликда ўтди. Боиси истиқлолимизнинг 26 йиллик байрамини муносиб кутиб олиш ва нишонлаш ҳар бир юртдошимизнинг эзгу муддаосига айланди.\nҲашар муносабати билан барча корхона, муассаса ва ташкилот ишчи-хизматчиларининг бир кунлик иш ҳақи «Маҳалла» хайрия жамоат фонди республика бошқаруви ва унинг жойлардаги бўлимлари ҳисобига ўтказиб берилаётир. Ушбу маблағлар йил давомида «Халқ билан мулоқот ва инсон манфаатлари йил»\nДавлат дастурида кўзда тутилган тадбирларни амалга оширишга йўналтирилади.\nУмумхалқ хайрия ҳашари якунланди. Аммо унинг моҳиятида мужассам бўлган ҳамжиҳатлик ва кўтаринки кайфият айни кунларда республикамизнинг барча маҳаллаларида давом этаётган ободонлаштириш ҳамда тозалик ойлиги тадбирларига кўчган.\n20 январь куни блогер Миразиз Бозоровнинг иши бўйча суд мажлиси ўтказилади\n20 январь куни эрталаб соат 11:00 да Жиноят ишлари бўйича Тошкент шаҳар Миробод тумани судида блогер Миразиз Бозоров иши бўйича суд мажлиси...\nПентагон: Ўзбекистон ва Тожикистон Афғонистонга ҳарбий техникани қайтармайди\nСешанба куни Пентагоннинг расмий вакили Жон Кирби Ўзбекистон ҳудудидаги 46 та ҳарбий самолёт ва вертолёт толиблар фойдаланиши учун Афғонистонга қайтарилмаслигини...\nСамарқанддаги Беньков уйини ҳимоя қилган журналист аёл туҳмат учун жаримага тортилди\nЖиноят ишлари бўйича Самарқанд шаҳар суди Анастасия Павленкони Маъмурий кодекснинг 40-моддаси (“Туҳмат”) бўйича айбдор деб тан олиб, унга жарима белгилади....\n19 Yanvar 2022 17:29\n19 Yanvar 2022 17:04\n19 Yanvar 2022 15:50\n«Бундай сериаллар гендер тенглиги ривожланишига шаксиз тўсқинлик қилади» – Саида Мирзиёева қизғин баҳсларга сабабчи бўлган Sevimli телеканалидаги сериал ҳақида\n19 Yanvar 2022 15:01\n19 Yanvar 2022 13:47\nЎзбекистон - Исроил аниқ фанлар анжумани


Хайрия натижаси: Орзулари осмон қиз Регина яхшилар кўмагида Ҳиндистонга учиб кетди\n12:40 / 23.11.2018 10763\nЖорий йилнинг 16 ноябрь куни KUN.UZ сайтида Она нидоси: «Қизимнинг юраги тўсатдан тўхтаб қолишидан қўрқиб яшаяпман» сарлавҳали хайрия акцияси эълон қилинган эди.\nУшбу хайрия акциясида Янгийўл тумани, А. Ортиқов хўжалиги, Нов маҳалласи, Ойбек кўчаси, 156-уйда яшаб келаётган 2011 йилда туғилган Регина Абдувоҳидова ҳақида сўз боради. Жажжигина қизалоқ Регинага шифокорлар томонидан юрак кенгайишининг оғир шакли, тез авж олиш варианти, дилятацион кадиомиопатия ташхиси қўйилган эди. Орзулари осмон Регина зудлик билан Ҳиндистонда муолажа қилиниб, унинг юрагига имплант қўйилиши керак эди. Бу операция қимматлиги туфайли унинг оиласи саховатпеша юртдошларимизга ёрдам сўраб мурожаат қилишга мажбур бўлди.\nНиҳоят, яхши инсонларнинг ёрдам билан Регина бугун Ҳиндистон сафарига учиб кетмоқда. Уларга оқ йўл тилаш мақсадида ижодий гуруҳимиз билан аэропорт томон шошдик. Регина ва оиласи билан суҳбатлашдик.\nНима ниятда кетаётган бўлса, Аллоҳ ниятларига етказсин!\nШу ўринда KUN.UZ таҳририяти ҳам хайрия акциясида нафақат моддий ёрдам берган, балки дуода ёд этган барча юртдошларимизга ҳам ўз миннатдорчилигини билдириб қолади. Қилган хайрли ва савоб ишларингиз охиратда нур бўлиб йўлингизни ёритсин! Савоб иш қилишдан чарчаманг, азиз, саховатпеша юртдошлар!


Бош прокуратура: департаментнинг сохта ходимлари қўлга тушди — Sof.uz\n25.04.2019 19:15 Жамият\nДепартаментнинг сохта ходимлари ушланди, деб хабар қилди Бош прокуратура матбуот хизмати.\nХабарда айтилишича, Бош прокуратура ҳузуридаги Департаментнинг Тошкент вилояти бошқармаси ва Юқоричирчиқ туман прокуратураси ходимлари томонидан ҳамкорликда “А.Б.” МЧЖ иш бошқарувчиси М.М.нинг аризасига асосан тезкор тадбир ўтказилди.\n“Аслида “К.И.” МЧЖда ҳайдовчи бўлиб ишловчи фуқаро Р.Н. “М” кафесига овқатланиш мақсадида кириб, таомларни сифатидан норозилиги ва кафега келган мижозларга НКМ чеки берилмаётганлигини важ қилиб, ўзини “Департаментнинг Тошкент вилояти бошқармаси ходими Рустам” деб таништириб, ғазнада турган НКМ аппарати ва кафега тегишли бўлган тиббий дафтарчани олиб қўйиб, ушбу ҳолатлар юзасидан баённома расмийлаштирмаслик ва жаримага тортмаслик эвазига фирибгарлик йўли билан ўзининг жиноий шериги, ҳеч қаерда ишламайдиган фуқаро А.Р. орқали 1 млн. сўм олган вақтида Департамент органлари ходимлари томонидан ашёвий далиллар билан ушланган”, - дейилган хабарда.\nМазкур ҳолат юзасидан Р.Н. ва А.Р.ларга нисбатан Ўзбекистон Жиноят кодексининг тегишли моддаси билан жиноят иши қўзғатилиб, тергов ҳаракатлари ўтказилмоқда.\n“Агарда юқоридаги каби ҳолатларга дуч келсангиз ёки Сизга номаълум шахслар ўзини Департамент ходими дея таништириб, таъмагирлик қилаётган бўлса Ўзбекистон Республикаси Бош прокуратурасининг қисқа рақамли 10-07 ёки Департаментнинг 71-233-10-07 рақамли туну-кун ишловчи ишонч телефонларига мурожаат этишингизни сўраймиз”, - деб қўшимча қилинган хабарда.


Қозоғистонда хитойликлар сони кўпаймоқда\nҚозоғистон расмийлари жорий йилда мамлакатга Хитойдан 100 мингга яқин меҳнат муҳожири келгани, уларнинг атиги 5 минг нафари расмий қайддан ўтиб яшаётганини маълум қилмоқда.\nХитойдан келаётган ноқонуний мигрантлар оқими кўпайиб бораётгани маҳаллий халқ томонидан салбий қарши олиняпти. Уларнинг бир қисми хитойликларни мамлакат меҳнат бозорида жиддий рақобат юзага келишига асосий сабабчи бўлаётгани учун ёқтирмаса, кўпчилиги шунчаки ёмон кўришини билдираётир.\nГарчи чегарадош бўлса-да, қозоғистонликлар Хитой ва унинг халқи ҳақида жуда кам маълумотга эга. Қозоғистон ғарбида яшайдиган аҳолининг ҳар иккинчиси, бошқа ҳудудларидаги аҳолининг 18 фоизи хитойликларни ҳеч қандай сабабсиз ёмон кўриши маълум бўлди. Хитойликларга нисбатан толерант муносабатда бўлган ҳудуд Олмаота экан.\nХитойдан келган ўралмон журналист Жадиша Кенлонинг айтишича, аслида Қозоғистонда турли ишлар билан банд бўлган ва мамлакатда вақтинча истиқомат қилаётган хитойликлар сони бир миллионга яқин.\nҚозоғистон миграция органлари, хусусан, маҳаллий аҳоли ҳам сўнгги вақтларда мамлакатда хитойликлар сони кун сайин кўпайиб бориши хитойликлар экспансиясини юзага келтириши мумкинлигидан хавотир билдирмоқда.\nПарламент депутати Валихон Қалийжон хитойликлар Қозоғистон фуқаролигини олиш учун маҳаллий қизларга уйланаётганини айтади.\nРоссия Фанлар академияси ҳузуридаги Миграция тадқиқотлари марказининг МДҲ ва Болтиқбўйи давлатларида миграция масалалари бўйича эксперти Елена Садовская сўнгги пайтларда Россия ва Қозоғистонга хитойликлар миграцияси кучайганига қарамай, улар сони бўрттириб кўрсатилаётганини билдирди.\n“Хитойликларнинг кўпчилиги Қозоғистон ғарбига кўчиб келмоқда,- дейди Е.Садовская. – Ғарбдаги қозоғистонликларнинг ҳар иккинчиси хитойликларни шунчаки, ҳеч бир сабабсиз ёмон кўришига гувоҳ бўлдим. Лекин хитойликлар тўғрисида маҳаллий аҳоли ичида шаклланган салбий фикрларга асос йўқ. Чунки хитойликлар Қозоғистонда “Чайна таун”лар ташкил этаётгани йўқ. Хитойликлар ўртасида жиноятчилик жуда кўп эмас. Уларнинг қозоғистонликлар билан оммавий турмуш қуриш ҳолатлари ҳам, Қозоғистон фуқаролигини оммавий равишда олиш ҳолатлари ҳам йўқ”.\nУнинг айтишича, хитойликлар Ғарб давлатларига интилаётир ва бугунги кунда Россия ёки Қозоғистон хитойлик мигрантларни ўзига жалб этаётган давлатлар сирасига кирмайди.\nЕ.Садовская Хитойда меҳнатга лаёқатли ортиқча ишчи кучи 150 миллион кишини ташкил этиши, шунинг учун улар четдан иш излашга мажбур эканини таъкидлади.\nҲозир Хитой аҳолисининг сони бир миллиард 300 миллион кишидан ортиқдир. Хитойда йилига 15 миллион гўдак дунёга келади ва бу Қозоғистон аҳолисининг умумий сонига тенгдир.


Порошенко Россия федерацияси Украина билан чегарага 50 минг аскар тўплаганини иддао қилмоқда\n15:58 / 24.08.2015\nУкраина президенти Пётр Порошенко жангариларнинг мамлакат ичкари қисмига ҳам чуқур кириб бориши мумкинлигини билдирди. Унинг сўзларига кўра, Россия-Украина чегарасида 50 минг ҳарбий тўпланиб улгурган.\nДушанба, 24 август куни Мустақиллик куни муносабати билан бўлиб ўтган маросимда сўзга чиққан Порошенко Украина шарқидаги чегараларда 50 минг россиялик ҳарбий тўплангани, унинг ички қисмида эса Россия қуролли кучларининг 40 минг ҳарбийси ва 9 минг юқори лавозимдаги вакиллар мавжудлигини маълум қилди.\nМосква эса Украина чегарасида Россия қуролли кучларининг мавжуд эмаслигини бир неча бор эълон қилиб, бу маълумотни халқаро объектив текширувлар натижалари ҳам тасдиқлашини айтиб ўтди.\nУкраина етакчиси эҳтимолий таҳдид сабабли мамлакат қуролли кучларининг ҳарбий салоҳиятини оширишга асосий эътибор қаратилишини таъкидлаб ўтди. Унинг сўзларига кўра, украин армияси ҳар куни такомиллашиб бормоқда.


Аброр Пирриев: "Рамазон ойи муносабати билан ПФЛга ўйин пайти футболчи алмаштиришни 5-6та қилиб белгилашни таклиф қиламан" / CHAMPIONAT.asia\n12:30А Серия. "Женоа" - "Сассуоло". Тахминий таркиблар! 3 12:12"Лион" тўрт мураббий номзодини кўриб чиқмоқда 0 11:59Coca-Cola Суперлига. 8-тур учрашувлари расмийлари 4 11:34Дмитрий Ким: "Машарипов ва Сергеевлар яна чиқадими? Бундай иқтидорларни болаликдан тайёрлаш керак" 4 11:30Чуквуэзе финални ўтказиб юборади 1 11:20Биринчи лига. Бешинчи турнинг дастлабки натижалари. Бугун яна икки учрашув бор 2 11:11Яқин вақтлар ичида ЕЧЛ финали борасидаги қарор эълон қилинади 7 10:55Бускетс сафдан чиқди 2 10:39Францияда Лига 1'га чиққан илк жамоа номи маълум бўлди 2 10:17Olamsport: Канелонинг жанги муддатидан олдин якунланди, Маҳмуд Мурадовнинг UFCдаги рақиби аниқ ва бошқа хабарлар 0 09:58Клопп: “Бунга эришиш иложсиз эмас, аммо жуда қийин” 7 09:40Агуэро: “Хато қарор қабул қилдим. Узр сўрайман” 20 09:19Нойер Каннинг рекордини такрорлади 1 08:50Флик: “Ёшлигимдан “Бавария”га мухлислик қиламан ва бу ерда икки ажойиб мавсумни ўтказдим” 3 08:23Конте: “Ғалабадан сармастман. “Интер”нинг аввалги шуҳратини тикладик” 6\nАброр Пирриев: "Рамазон ойи муносабати билан ПФЛга ўйин пайти футболчи алмаштиришни 5-6та қилиб белгилашни таклиф қиламан"\nТеглар : интервьюАброр ПирриевРамазонХайрулла Холиқовсуҳбатрўза\nЎзбекистон миллий терма жамоаси ва "Локомотив" футбол клуби шифокори Аброр Пирриевдан интервью олдик.\nИнтервью мобайнида Аброр Пирриев рўзадор футболчиларнинг кун тартиби қандай бўлиши, улар кўпроқ нималарга эътибор қаратиши лозимлиги, шунингдек машғулот ва ўйинларни бошлаш вақти ва бошқа саволларга жавоб олдик.\n- Аброр ака, мана муқаддас Рамазон ойи ҳам кириб келди. Турли соҳаларда фаолият олиб бораётган халқимиз қатори спортчилар, хусусан футболчилар ҳам муқаддас ойда рўза тутишади. Албатта, бунда шароит ҳаммада бир хил бўлмайди. Масалан, кимдир эрталабдан кечгача салқин хонада ўтириб рўза тутиши мумкин. Кимдир кун бўйи кўчада юриб, кимдир ҳайдовчилик, кимдир ўқитувчилик қилиб фарз амални бажаришга ҳаракат қилади. Бу ўринда футболчилар ҳолатини тўғри тушунамиз. Улар ҳар кунлик машғулотларда қатнашади, ўйинларда майдонга тушадилар. Рўза тутиш фарз бўлгани учун футболчилар ҳам бир ой мобайнида шунга амал қилишга ҳаракат қиладилар. Табиийки бу ўринда спортчилар рўза тутмаса бўладими деган савол ортиқча бўлса керак?\n- Аввало шуни айтиш керакки, динимизда табобатга, инсонлар саломатлигини ўйлайдиган шифокорларга катта масъулият юкланган ва шу билан бирга ҳеч бир соҳа вакилига берилмаган ҳуқуқ берилган. Масалан, табиб ўз хулосаси билан ҳатто фарз амал рўза тутишда ҳам кимгадир истисно қилиши мумкин. Лекин муқаддас Ислом динимизда рўза тутиш ҳар бир вояга етган, соғлом мусулмон учун фарз деб белгиланган. Биласиз, истисно тариқасида келтириб ўтилган ҳолатлар ҳам мавжуд.\nШу ўринда айнан футболчиларнинг рўза тутиши билан боғлиқ саволлар кўп берилмоқда, ўзимга ҳам бир неча бор шу савол билан мурожаат қилишди. Масалан, "Ҳозир бизда об-ҳаво нисбатан яхши, аммо бу ўринда ўйинлар бошланадиган вақтни ҳам инобатга олмоқлик дуруст. "Пахтакор" ва "АГМК" клублари ОЧЛ сабаб араб давлатларида бўлиб туришибди ва бизга нисбатан анча иссиқ бу мамлакатларда рўза тутиш футболчиларга салбий таъсир қилмайдими, ахир улар жуда кўп сув йўқотади ва бу ҳол соғликка жиддий зарар етказиши мумкин" каби саволлар кўп бериляпти.\nШунингдек, Рамазон ойи бошланиши билан баъзи мураббий ва мутасаддиларимиз хавотирга тушиб қолишлари ҳам бор гап. Чунки улар ҳам футболчиларнинг тўлақонли жисмоний ҳолатда майдонга тушиши ҳақида қайғуради. Сабаби маълум. Ҳатто менга "Сиз шифокор сифатида футболчиларга рўза тутмасликларини айтишингиз керак" деган ҳолатлар ҳам бўлди. Тўғри, шифокор сифатида мен учун футболчиларнинг саломатлиги биринчи ўринда.\nАммо гап динимиздаги фарз амални бажариш ҳақида борар экан, ҳар қандай ҳолат четга сурилиши турган гап. Шу зайлда ўйин куни рўза тутиш-тутмаслик ҳақидаги гаплар кўпайгач, айрим клуб шифокорлари, мутасаддилардан менга йўналган савол-у сўровлар кўпаявергач бу масалани узил-кесил очиқлаш учун диний идорага мурожаат қилишга қарор қилдим. Чунки тиб илмини эгаллаган ҳар бир табиб-шифокор учун инсонлар соғлиги ҳақида қайғуриш ҳам вожиб-фарз амалга айланади. Шу сабаб мен футболчи соғлиги нуқтаи назардан баъзи бир жиҳатларни эътибордан қолдириб, қиёматда жавоб бериб юрмай деган маънода яна бир бор илм аҳли билан маслаҳатлашиб олишга қарор қилдим.\nМавзуга жавоб топиш учун диний идорага иккита савол билан мурожаат қилдим. 1. Рўза тутиши фарз бўлмаганлар ичида оғир меҳнат қилувчи инсонлар ҳам бор деб ўқиганмиз. Ички чемпионат ёки халқаро расмий ўйинларда майдонга тушган футболчи иши меҳнатнинг оғир турига кирадими ва шу сабаб билан улар рўза тутмаслиги мумкинми? 2. Жамоа шифокори ўйин кунларида футболчилар соғлиги нуқтаи назаридан уларга рўза тутмасликни, бунинг эвазига бошқа кун қазо қилиб ушлашгани маъқуллигини айтиб тавсия бериши мумкинми?\nПрофессионал футболнинг ўзига хос жиҳатларини тушунтирарканман, диний ирода вакиллари бу бироз нозик масала эканлиги, буни устозлар билан маслаҳатлашиб кейинроқ жавоб беришини айтишди. Орадан уч кун ўтиб диний идора ҳар икки саволимга "йўқ" деган жавобни берди. Яъни, улар айтишди-ки, футбол ўйини учун ҳарқанча меҳнат қилинмасин, у рўза тутмаслик учун сабаб бўла олмайди. Клуб шифокори футболчиларга фақат: соғлигинга зиён етказмайдиган даражада ҳаракат қил деб тавсия бериши мумкин дейишди. Сафар ўйинларида эса рўза тутмаслик (сафар 15 кундан ошмаса) мумкин, қазосини тутиб бериш шарти билан дейишди.\nХулоса қилиндики, биз асосий қисми мусулмонлар ташкил қилувчи давлатда яшаймиз. Рўза тутмоқлик Аллоҳ Таоло буюрган фарз амал, демак, барча фаолият тури рўза тутишга шароит яратиш йўлида мосланиши керак. Шу жумладан футбол ҳам. Жамоаларда мутасаддилар бунга етарли шароит яратиб беришлари керак. Шундай экан, мен ҳам шифокор сифатида мутасаддиларимиздан Рамазон ойида рўза тутмоқликни ният қилган футболчилар соғлигини ўйлаган ҳолда уларга шароит яратиб беришларини сўраб қолган бўлардим.\n- Масалан, бу шароитларни нималарда кўришни истардингиз?\n- Масалан оддийгина коронавирусни деб чемпионатимиздаги ўйинларда футболчи алмаштиришни 5та қилиб ўзгартирдик. Шундай экан, нима учун динимизнинг фарз амалини адо этмоқлик учун яна шу пунктни киритишимиз – Рамазон ойидаги ўйинларда футболчи алиштиришни 5 ёки 6 та қилиб белгилашимиз мумкин эмас. Қолаеверса, айнан ушбу ойга Кубок ўйинлари тўғри келмоқда, келинг захирада ўтирган, кучга тўла ёшларга ҳам имкон берайлик.\n- Бундан олдинги йилларда Рамазон ойи анча иссиқ маҳалга тўғри келган. Нега ҳозирга келиб бу масалага жиддийроқ ёндошилмоқда?\n- Яхши савол. Илгари жамоаларимизда ҳозиргидек кўпчилик намоз ўқимасди. Мисол учун МТЖда фаолиятимни бошлаганимда бундан ўн йиллар илгари бирор бир футболчи намоз ўқиганини кўрмаганман. Балки 1-2 таси яшириб ўқигандир. Анча вақт ўтиб 4-5 нафар футболчи ўқирди-ю, аммо буни жамоа сезмасди ҳам.\nАммо бугунга келиб МТЖга чақирилаётган футболчиларнинг катта қисми беш маҳал намозни канда қилишмайди. Клубларда, ҳатто МТЖда кун тартиби намоз вақтларини инобатга олган ҳолда тузила бошланди. Бу албатта, қувонарли ҳол. Эсингизда бўлса, илгарилари машҳур футболчиларнинг тунги клубларда кўришгани, бемаҳал кўчада дайдиб юришгани ҳақида турли гап-сўзлар қулоққа чалинарди. Ҳозир эса уларни мажбурлаб ҳам бундай жойларга олиб бора олмайсиз. Бир-иккита кекса авлод вакиллари қолмаган бўлса (кулади).\nАйтмоқчиманки, кўз ўнгимизда футболдаги авлод алмашиб улгурди ҳамда бугунги ёш авлод футболчиларимизнинг дунёқараши, маънавий тафаккури умуман ўзгача ва бу ҳолат муқаддас динимизнинг тарбиявий мезонлари асосида шаклланаётгани қувончли ҳол.\nШундай экан, Рамазон ойида футбол ўйинларини ўтказиш масаласини кўтарадиган, рўзадор футболчилар учун қулайлик яратишнинг қандайдир мезонларини ишлаб чиқадиган вақт келди. Бу борада биз шифокорларда алоҳида масъулият бор. Агар мен шифокор бўла туриб бу жуда нозик масала, аралашмаганим маъқул деб юрсам-у, эрта-индин майдонда кўнгилсиз воқеа рўй берса, барча зарба бизга келмайдими?\nБу ўринда рўзадор футболчиларнинг тўғри оғиз ёпишлари ҳамда тўғри оғиз очишлари учун белгиланган кун тартибини юзага келтириш ва имкон қадар машғулот ва ўйинлар пайтини кечки салқинга қўйиш лозим бўлади. Ва оғиз очар маҳал шунга мослаб овқатланиш тартибини ташкил қилиш керак бўлади.\n- Демак, бу ойда сиз шифокорларда масъулият янада ортаркан-да?\n- Фақат бизда эмас, масъулият шу қатори рўзадор футболчиларда ҳам ортади. Айтмоқчи бўлганим, рўза тутиш фарз, аммо футбол ҳам уларнинг касби. Яъни футболчининг майдонга чиқиб ўз ишини қойилмақом тарзда бажариши фақат ўзининг эмас, балки атрофдаги кўпчиликнинг, хусусан, бутун клуб хизматчиларининг, мусулмон ва мусулмон бўлмаган инсонларнинг оиласига олиб борувчи ризқни, Ватан шаънини, мухлислар ишончини белгилаб беради.\nШу боис ҳам Рамазон ойида футболчиларда бўлган масъулият икки ҳисса ортади. Шу боисдан рўзадор футболчи муборак ойда вақти ва кучини ҳуда-беҳуда сарфламаслиги, зарур бўлмаганда бошқа юмушларга чалғимаслиги, кечки машғулот ёки ўйинга яхшилаб куч асраши учун туш маҳали ухлаб олишни канда қилмаслиги керак. Бу ўринда тўғри овқатланиш ҳам муҳим аҳамият касб этади.\n- Ғарб давлатларида одатда оғиз очгандан кейин орадан икки-уч соат ўтиб футбол ўйинлари ўтказилади. Масалан, ОЧЛда АГМК иштирокидаги баҳслар Саудия Арабистони вақти билан 22:00да, Тошкент вақти билан 00:00да старт олади. Лекин бизда бунинг имкони йўқ. Суперлига баҳслари бошланиш вақтига қарасак, аксар ўйинларнинг биринчи таймидан сўнг оғиз очар маҳалга тўғри келяпти. Биз ҳеч қачон 19:00дан кейин оғиз очиб, 22:00дан сўнг фтубол ўйнай олмаймиз. Бунга қандай қараган маъқул?\n- Рамазон ойидаги ўйинларни оғиз очгандан сўнг бошлаганимиз мақсадга мувофиқ, албатта. Агарда барча ўйинларни ушбу вақтда бошлашнинг имкони бўлмаса, келинг, мамлакатимизнинг нисбатан иссиқ ҳудудларида ўйинлар бошланишини оғиз очиш вақтига мўлжаллаб, салқин ҳудудларда ҳеч бўлмаса биринчи бўлим тугаши билан оғиз очмоқлик мумкин қилиб белгилансин. На униси, на буниси тўғри келмаса, у ҳолда ўйин пайти "Ифторлик тайм" қилишимиз керак. Шундоқ ҳам куннинг иссиқ кунида сув ичиб олиш учун ҳакамлар бир муддат ўйинни тўхтатишлари мумкин-ку. Шунинг ўрнига оғиз очиб олиш учун ўйин бир муддат тўхтатиб турилса кифоя, боз устига мухлислар ҳам ўйинга чалғимай, бор нарсалари билан бемалол енгил ифторлик қилиб олишади.\n- Энг асосийси оғиз очиб, бироз сув ичиб олишсин демоқчисиз-да?\n- Албатта. Майдонда 90 дақиқа югураётган футболчи соғлиги учун энг асосий омил сув. Организмда мудом етарли сув бўлиши муҳим омил. Қачонки организмда сув йўқолиб унинг ўрни тўлдирилмаса, бу ҳолат бирламчи зарарни келтириб чиқаради. Масалан, Саудия Арабистонида рўза кунлари фақат профессионал футболга рухсат берилиб, болаларга тегишли барча ёш тоифасидаги мусобақалар вақтинча тўхтатилади. Нима учун? Чунки болалар танасидаги сув миқдори жуда катта, 80 фоизгача. Ва бу ўринда боланинг кўп сув йўқотиши оғир ҳолатларга олиб келиши мумкин. Шу боис ҳам бежизга динимизда балоғат ёшига етганидан сўнг рўза тутсин дейилмаган. Ёши катта ҳамда яхши шаклланган организмда ҳам сув инсон танасининг кўп қисмини (65-70%) ташкил қилгани билан сув қанча кўп сарфланса ҳам унинг ўрнини кейинчалик қопласа бўлади ва қоплаш пайти келгунча организм чидаб бера олади. Иссиқлик ёки намлик жуда юқори бўлиб, сув ва туз алмашинуви бузилиб, организм чидамлилиги панд бериб, бунинг оқибатида футболчи йиқилиб ёки ҳушидан кетиб қолмасин деган хавотир ҳам шунда.\n- Футболчи оғиз очиши билан бирор нима ейиши масаласи-чи?\n- Энг муҳими, оғизни очиб олиш ҳамда аввало сув ва енгил ҳазм бўладиган меваларнинг борлиги етади. Ҳеч ким тўйиб овқатланиб олайлик, кейин майдонга чиқиб югурамиз демайди. Асосий мақсад қорни тўқ ҳолда майдонга чиқиш эмас, чунки ейилган таом барибир бирданига танага сингмайди, камида тўрт соат вақт керак бўлади. Бу ўринда футболчига ифторлик ва саҳарлик пайти еган овқати куч бўлади, холос. Мақсад эса айтиб ўтганимдек сув. Одам танаси шундай яратилганки, очликка узоқ муддат чидаши мумкин, лекин сувсизликка эмас.\nCуперлига 6-тур бошланиш вақтларига эътибор берсак, Қўқондаги "Қўқон-1912" - "Металлург" баҳси 16:15да бошланар экан. Ўйин тугаганидан кейин оғиз очиш учун ҳали бир соатча вақт бўлади. Лекин футболчилар икки тайм югуришини ҳисобга олсак, организм бу пайтда фақат сув талаб қилади. Шундан келиб чиқиб мутасаддилар кейинги беллашувлар вақтини белгилашда мана шу жиҳатларга эътибор қаратишса яхши бўларди.\nРўза тутиш қачон фазилатли бўлади? Масалан, рўза тутиб кун бўйи кондиционерли хонадан чиқмаслигингиз ҳам мумкин. Рўза тутиш қачонки доим қилиб юрган ишингизни рўза тутиб ҳам бир маромда давом эттирсангиз, ана шунда фазилатли бўлади. Инсон танаси ҳар қандай шароитга мослашувчан мураккаб ва мукаммал қилиб яратилган. Ғайратли инсон қандай иш билан машғул бўлмасин, фарз амал рўзани тутиш учун ўзида ирода топа олади. Бизни ҳам шундай иродалилар сафида қилишини Яратгандан сўраб қоламиз.\n15 апр 21:53:28\nRaxmat sizga Abror aka. Hamma òzidan qórqib yoki ilmi yetmay kóp klublarda bu mavzuga kóz yumishadi yoki jimgina ózlaricha allambalo fikrlar bildirib yurishadi.\nBarchasini aniq va tushunarli qilib gapirib beribsiz.\n15 апр 21:39:20\nAllox sizdan Rozi bolsin Abror oka\n15 апр 21:26:01\nHammamizni ro'za tutishimizni O'zi nasib aylasin\n15 апр 21:23:43\n15 апр 21:22:20\nBarcha yurtdoshlarimizni muborak Ramazon oyi bilan tabriklayman. Alloh taolo barchamizga sabr toqat bersin. Toʻgʻri fikr bildirdi shifokor. Futbolchi ham odam. Oʻyinlarni iftorlikdan keyin oʻtkazish maqsadga muvofiq boʻladi.\n16 апр 04:07:48\nOlloh rozi bulsin shu insondan qoyil sh jumladan roza tutyotgan musulmon dustlarimiz ga olloh sabir bersin\n15 апр 23:49:44\nЖамиятимизни хар бир бугинида,мукаддас динимизни ахкомларига этибор каратилаетгани,кувонарли холат.\nБир пайтлар стадионларда футболчи у екда турсин мухлисларни намоз укиб олиши муаммо эди,АЛЛОХга шукрлар булсин хозирда ахвол анча яхши\n15 апр 22:24:51\nЖуда хам тугри фикрлар. Шифокоримизнинг тавсияларига футболимиз мутасаддилари эьтибор каратишса ёмон булмасди. Руза тутиш хар кимнинг хохиши. Тутаман деганга шароит яратиб бериш керак. Бу хам савоб иш.\n15 апр 21:53:13\n15 апр 21:35:51\nAjoyib fikr va maslahatlar. Shifokor sifatida ushbu mavzuni kòtaribdilar, qoyil, Alloh rozi bòlsin ulardan.\nÒylayman barcha qòllab-quvvatlaydi. Biz "za".\n15 апр 23:16:04\nАллох рози бўлсин жуда керакли мавзуни кўтариб чиқиб масаласини ечтириб хам бериптила бу ёғи пфл га қолди ўйин вақтини янаям қулай қилиб тузишга\n15 апр 21:35:31\n18 апр 16:05:48\nБиз хали хам "За" мииииз!!!\n18 апр 03:28:28\nҚЎШИМЧАСИГА, ЎЙИНЛАРНИ ИФТОРЛИКДАН ҚИЛИШГАНДАН\n2 СОАТДАН ЎТИБ ЎТКАЗИЛИШИ ЯЪНИ 21-00дан БОШЛАШ КЕРАК.\nЗАҲИРАСИ КАМТАРОНА КЛУБЛАРНИ ВА ФУТБОЛЧИЛАРНИ ҲАМ ЎЙЛАШ КЕРАК.\n15 апр 23:29:53\nОтасига рахмат шу одамни оллох рози бўлсин.


Студентлер дем алыста нелер менен бәнт? - ÁJINIYAZ ATÍNDAǴÍ NÓKIS MÁMLEKETLIK PEDAGOGIKALÍQ INSTITUTÍ\n— Достым Қаҳрамон Бабажанов пенен институттың тарийх факультетинде оқыймыз, — дейди түркменстанлы студент Мамет Тойлиев. – Институт ректораты, факультетимиз деканаты ҳәм топар басшыларымыз ҳәр күни биз бенен онлайн түрде байланыста болып, ҳал-жағдайларымыздан хабар алып турыпты. Наўрыз байрамы күни факультетимиз декан орынбасары Д.Реймов бизлерди үйине мийманға шақырып, қарақалпақ халқының миллий тағамларының бири – гүртик пенен сыйлады. Ҳәзир Нөкис қаласындағы әғайинимниң үйиндемен. Ата-анам да, әғайинлерим де, өзим де институт жәмәәтинен миннетдармыз. Бос ўақтымда әдебий китаплар оқып атырман.\n— Институттың тәбийғый пәнлер факультети химияны оқытыў методикасы бағдарының 3-курсында оқып атырман. Ҳәзирги ўақытта Әмиўдәрья районындағы әғайинимниң үйиндемен. Бос ўақытларымда қәнигелигиме байланыслы китапларды оқып атырман. Әсиресе, институттың рәсмий веб-сайты ҳәм оның социаллық тармақлардағы рәсмий каналлары, сондай-ақ, жақында шөлкемлестирилген @eduuz_online Телеграм каналы арқалы жәрияланып атырған онлайн-сабақлардың барлығын бақлап барып атырман. Институт жәмәәти, профессор-оқытыўшылар менен социаллық тармақлар арқалы ҳәр күни байланысып, түсинбеген сораўларымызға жуўап алып атырмыз.\n— Мен Нөкис мәмлекетлик педагогикалық институтының түркий тиллер факультети түркмен тили ҳәм әдебияты бағдарында оқып атырман. Карантинге байланыслы дем алыс берилгени ушын ата-анам ҳәм өзимниң қәлеўим бойынша Қарақалпақстандағы әғайинлеримниң үйинде қалдым. Бос ўақытларымда түркмен ҳәм қарақалпақ әдебияты ҳаққындағы илимий мийнетлерди оқып атырман. Соның менен бирге, Дейл Карнегидиң «Өз-өзимизге исеним пайда етиў ҳәм халық алдында сөйлеў өнери» китабын оқып, пайдалы мағлыўматларға ийе болып атырман.\n— Мен институттың түркий тиллер факультети түркмен тили ҳәм әдебияты бағдарында оқыйман. Ҳәзирги ўақытта коронавирус инфекциясы тарқалыўының алдын алыў мақсетинде жәрияланған карантин дәўиринде Қарақалпақстандағы әғайинимниң үйиндемен. Интернет тармағы арқалы институт ректораты ҳәм профессор-оқытыўшылар менен тығыз байланыстамыз. Сабақларымызды онлайн түрде даўам еттирип, билимлеримизди жетилистирип атырмыз. Ата-анамның да кеўли тоқ. Институт жәмәәти олар менен де байланысып, ҳәр күни жағдайларымыз ҳаққында мағлыўмат берип турыпты. Ата-анам олардан шексиз миннетдар. Бос ўақытларымда қарақалпақ халқының белгили жазыўшысы, Өзбекстан Қаҳарманы Төлепберген Қайыпбергеновтың «Бахытсызлар» ҳәм «Түсиниксизлер» романларын оқып атырман.


Бугун Афғонистоннинг Хўст шаҳри яқинида АҚШ қўшинлари ҳужумга учрагани хақида бир-бирига қарши хабарлар тарқатилди.\n26 июн 2022, Тошкент вақти: 14:15\nХўст вилоят ҳокимининг матбуот вакили Муҳаммадхон Ғўрбўзнинг айтишига кўра, АҚШ қўшинлари жойлашган Хўст ҳаво базаси яқинида ракеталар портлаган. Афғон исломий пресс ахборот агентлиги хабарига қараганда, Сара-боғ базаси атрофида ҳам ракеталар портлаган, аммо талофат етмаган. Мазкур ҳужумларга кимлар жавобгар экани тўғрисида маълумот берилмади.\nБироқ коалиция кучларининг афғонистонлик матбуот вакили, полковник Ҳиëлбознинг Озодлик радиосига айтишига кўра, бугун Хўст атрофида ҳеч қандай ҳужум юз бермаган.\nЯқинда бу вилоятда ҳукумат қўшинлари ва қўмондон Подшохон Задрон кучлари ўртасида тўқнашувлар содир бўлган эди.


Ойбек Абдураҳмонов: Устозлар йўлини давом эттириб, Жиззахда футзални ривожлантириш асосий мақсад\n22 ноябрь, 2018, 21:50 295\nТеглар:Ойбек Абдураҳмонов | Сўғдиёна | Футзал\nОйбек Абдураҳмонов: “Устозлар йўлини давом эттириб, Жиззахда футзални ривожлантириш асосий мақсад” Футзал бўйича Ўзбекистон чемпионати ўз якунига етди.\nДебют мавсумда “Сўғдиёна” футзал жамоаси 4- ўринда чемпионатни якунлади. Жиззахлик кўплаб футзал мухлислари севимли жамоасининг ғалабали ўйинларидан баҳраманд бўлди. Ҳар бир уй учрашувида залда бўш ўриндиқ йўқ эди ва бунга жавобан футзалчилар ўз мухлислари қаршисида фақат ғалабаларни тақдим этишга ҳаракат қилишди. Иккинчи даврада таркибга келиб қўшилган футзал бўйича миллий терма жамоа футзалчилари ғалабаларга ўз ҳиссаларини қўшишди ва жиззахлик кўплаб мухлисларнинг кўнглидан жой олишди. Маҳаллий ёш футзалчилар эса U-20 терма жамоасидан чақурув олишди. Чемпионат якуни бўйича клуб матбуот хизмати “Сўғдиёна” футзал жамоаси бош мураббийи билан суҳбатлашди.\nМавсум бошланиши ҳақида\n- Чемпионат жуда қизиқарли ўтди. Албатта қийинчиликсиз натижага эришиб бўлмайди. Дебьют мавсумда иштирок этдик. Сўзсиз, мавсум бошида Жиззахга ҳам футзал ҳавоси кириб келганидан хурсанд бўлдик. Сабаби ,Жиззахда кўплаб футзал иқтидорлари бор. Мавсум бошида Самарқанда Федерация Кубогини қўлга киритдик. Бу биз учун биринчи соврин эди. Жамоа тузишда устозим Сирожиддин Эргашев билан асосан маҳаллий футзалчиларга эътибор қаратишга ҳаракат қилдик. Футзал бўйича терма жамоада иштирок этган ёш ва иқтидорли футзалчи Ботир Ризаев, Дониёр Тохировларни ўз вилоятлари шаънини ҳимоя қилишлари учун ортга қайтардик. Иккинчи даврада эса Соҳиб Нарзуллаев ,Фирдавс Равшанов, Дилшод Раҳматов, Илҳом Ҳамроев каби тажрибали футзалчилар билан сафимизни кенгайтирдик.\n- Иккинчи даврани 9-ўриндан давом эттирдик. Ўйиндан ўйинга жамоавий ўйинни кучайтиришга ҳаракат қилдик. Камчиликлар устида машғулотлар давомида ишладик. Мураббий сифатида шогирдларимнинг ўйинидан қониқдим. Ниманинг эвазига ғалабаларга эришдик? Менимча, ички муҳит ва бир оила бўла олганимиздан. Тажрибали футзалчилар ёшлар билан ўз тажрибаларини бўлишишди. Уларни ғалабалар сари етаклади. Асосий кучни эса бизга мухлислар тақдим этди. Уй ёки сафар учрашуви бўлишига қарамай биз билан бирга бўлишди. Мағлуб бўлсак бизни қўллаб-қувватлашди. Ёлғиз қолдиришмади. Ўйин давомида залда ажойиб атмосферани тақдим этишди. Ҳар бир футзалчи бундай атмосферада ўйинашни хохлайди. Бунинг учун уларга миннатдорчилик изҳор этамиз.\nКеласи мавсумга тайёргарлик ҳақида\n-Чемпионат якунланди ва футзалчилар таътилга чиқдилар. Кейинги мавсумга эса таътилдан сўнг тайёргарликни бошлаймиз. Албатта, жамоада ўзгариш бўлади ва таркибни кучайтириш бўйича селекцияни бошлаймиз. Насиб этса, янги мавсумда кучли учликка кириш учун курашамиз. Мақсадимиз, Жиззах футзали мавқеини кўтариш ва қайтариш. Ўз олдимизга жиддий мақсадни қўйдик ва келаси мавсумда мухлисларга медалларни тақдим этишни хохлаймиз.\nШу фурсатдан фойдаланиб, бизни доимо қўллаб-қувватлаб келган мавсум давомида бизни фақат олға ундаган “Сўғдиёна” рахбариятига ўз миннатдорчилигимизни изҳор қиламиз. Рахбариятимиз биз учун барча шароитларни яратиб берди. Уй ёки сафар ўйинларимизда ўзлари ҳам бевосита қўллаб-қувватлаб туришди. “Сўғдиёна” футзал жамоаси номидан рахбарларимизга барчаси учун миннатдорчилигимизни изҳор қиламиз, - дейди «Сўғдиёна» футзал жамоаси бош мураббийи Ойбек Абдураҳмонов.


'Имконият бор экан, изланишда давом этамиз' - эксклюзив суҳбат - BBC News O'zbek\nИложи борича тўсиқдан ўтишга ҳаракат қиламиз. Ҳали имконият бор экан, бизлар изланишда бўламиз. Ҳаёт тўхтаб қолмайди...\nЎзбекистон миллий терма жамоаси Бош мураббийи шогирдларининг 2014 йилги жаҳон чемпионатига чиқиш имкониятларини баҳоларкан, "ишончсиз яшаб бўлмаслиги ва бундан буёғига ҳам ишониб яшашларини" билдирди.\nБугун бўлиб ўтган сўнгги босқич саралаш беллашувларининг сўнгги учрашуви ортидан, Ўзбекистон тушган "А" гуруҳидан Эрон ва Жанубий Корея нақд иккита йўлланмани қўлга киритишди.\nЎзбекистоннинг Тошкентда, ўз майдонида Қатарни 5:1 ҳисобида мағлуб этгани ҳам иш бермади.\nЎзбекистон миллий терма жамоаси ўз тарихида илк бор жаҳон чемпионатига чиқиш учун энди плей-офф баҳсларида иштирок этиши лозим бўлади.\nАввалига уларнинг сўнгги босқич саралаш беллашувларини "В" гуруҳида 3-ўрин билан якунлаган миллий терма жамоа билан беллашишлари тақозо этилади.\nҒолиб чиққан тақдирларида эса, Жанубий Америка саралаш баҳсларида бешинчи ўринни эгаллаган рақибларини енгишлари шарт бўлади.\nЎзбекистон миллий терма жамоаси Бош мураббийи Миржалол Қосимов Қатарга қарши ўйин ортидан Би-би-си Ўзбек Хизматига берган эксклюзив суҳбатида, "ҳаёт давом этиши, кейинги ўйинга тайёргарлик кўрилиши"ни айтди:\n"Иложи борича тўсиқдан ўтишга ҳаракат қиламиз. Ҳали имконият бор экан, бизлар изланишда бўламиз. Ҳаёт тўхтаб қолмайди".\nЎзбекистон миллий терма жамоаси Бош мураббийи, "бугун Ўзбек халқига ҳақиқатан ҳам хурсандчилик улашиш ниятида бўлганликлари, насиб қилмаган экан, бунинг учун мухлисларидан узр сўрашлари, лекин жаҳон чемпионатига чиқишни жуда, жуда хоҳлаганликлари"ни айтади.\nЎзбекистон 5-1 Қатар\nImage caption Ўзбекистон энди яримта йўлланма учун курашини плей-офф баҳсларида "В" гуруҳида учинчи ўринни эгаллаган жамоага қарши давом эттиради\nЎзбекистон ўз майдонида Қатарни йирик ҳисоб билан мағлуб этганига қарамай, "А" гуруҳидан Эрон ва Жанубий Корея 2014 йилги жаҳон чемпионатига тўғридан-тўғри чиқадиган бўлишди. Ульсандаги ўйин 0:1 ҳисобида эронликлар фойдасига ҳал бўлди.\nАгар бугун Ўзбекистон Қатар, Жанубий Корея Эронни енгса, икки ғолиб миллий терма жамоа 2014 йилги жаҳон чемпионатига тўғридан-тўғри йўлланмани қўлга киритган бўлишарди.\nЎзбекистон энди яримта йўлланма учун курашини плей-офф баҳсларида "В" гуруҳида учинчи ўринни эгаллаган Иордания миллий терма жамоасига қарши давом эттиради.\nПлей-офф беллашувларининг дастлабки ва жавоб учрашувлари 6 ва 10 сентябр кунлари бўлиб ўтади ҳамда илк ўйинга рақиб жамоа мезбонлик қилади.\nҲар икки учрашув натижасига мувофиқ, навбатдаги рақибини мағлуб этган тақдирда ҳам, Ўзбекистон 2014 йилги жаҳон чемпионатига чиқиш учун Жанубий Америка саралаш гуруҳида 5-ўринни эгаллаган жамоани ҳам енгиши лозим бўлади.\nУшбу тур беллашувлари эса, шу йилнинг 15 ва 19 ноябр кунларига режаланган. Илк ўйин Осиё қитъасида бўлиб ўтади.\nСўнгги босқич саралаш беллашувларининг сўнгги учрашувлари ортидан, Эрон, Жанубий Корея, Япония ва Австралия Осиё қитъасига ажратилган қолган тўртта йўлланмани қўлга киритишди.\nЖанубий Кореяга қарши "тарихий" учрашувдаги мағлубияти ортидан, Ўзбекистоннинг ўз тарихида илк бор жаҳон чемпионатига чиқиши "А" гуруҳининг иккинчи учрашуви натижасига боғлиқ эди.\nЎзбекистон Қатарни енгишидан ташқари, Жанубий Корея Эронни мағлуб этиши шарт эди.\nАммо Ульсанда кечган ўйин 0:1 ҳисобида меҳмон эронликларнинг ғалабаси билан якунланди.\nЭрон миллий терма жамоаси 8 ўйиндан 16 очко тўплаб, "А" гуруҳи пешқадами сифатида тўртинчи бор жаҳон чемпионатининг финал босқич беллашувларига чиқди.\nЭронни енгишга бел боғлаган Жанубий Кореянинг ҳужумкор ўйини самара бермади.\nТўплар нисбатидаги мавқеи яхши экани боис, Жанубий Кореянинг ўз тарихида кетма-кет саккизинчи бор жаҳон чемпионатида тўп суриши учун эса, бугун ўз майдонида, ҳатто, мағлубиятга учраши ҳам кифоя қиларди.\nЭроннинг янги сайланган президенти Ҳасан Руҳоний инглиз тилида твит қилиб, мамлакати миллий терма жамоасини сўнгги ғалабаси билан қутлаган.\nБой берилган ва берилмаган имконият\nТилагимиз – иложи борича ўз мухлисларимизни хушнуд этиш...\nЎзбекистон миллий терма жамоаси ўтган ҳафта Жанубий Кореяга қарши сафарда ўтказган сўнгги учрашувида ўз тарихида илк бор жаҳон чемпионатида тўп суришнинг яққол имкониятини бой берганди.\n42-дақиқада Акмал Шораҳмедов томонидан ўз дарвозаларига киритилган тўп “тарихий ўйин”нинг тақдирини ҳал қилган ва муҳим уч очко Ўзбекистон қолиб, Жанубий Кореяга насиб этганди.\nЎзбекистон миллий терма жамоаси бош мураббийи Миржалол Қосимов бугунги учрашув арафасида Би-би-си Ўзбек Хизмати билан суҳбатида Қатарга қарши сўнгги учрашувларига жиддий тайёргарлик кўришгани ва ниятлари, албатта, рақибларини мағлуб этиш эканини айтди.\nАйни ўринда шуни ҳам алоҳида таъкидлаш жоиз бўладики, миллий терма жамоа Жанубий Корея-Эрон учрашувида дуранг натижа қайд этилиши эҳтимолини ҳам назарда тутиб, Қатар дарвозасига камида бешта тўп уриши шарт бўлади.\nФақат шундай бўлган тақдирдагина, Ўзбекистон иккита йўлланмадан бири учун курашда тўплар нисбатида Эронни ортда қолдира олади.\nЯъни, Эроннинг ўз майдонида ўтказган сўнгги учрашувида Ливанни 4:0 ҳисобида мағлуб этиши ҳозир Ўзбекистонга бундан бошқа бошқа танлов имкониятини қолдирмаган.\nМиллий терма жамоа Бош мураббийи Миржалол Қосимов ҳам Қатарга қарши ўйинда бутун ҳаракатлари шунга қаратилишини таъкидлайди:\n“Энди, бу ўйинда ҳақиқатан ҳам шунақа муаммолари бор. Лекин Қатар билан бўлиб ўтадиган ўйинда нафақат ғалаба қозониш, балки иложи борича тўплар нисбатини ҳам ўйлаб, кўпроқ тўп уриш лозим бўлади. Энди, ўйин - ўйин. Буёғини ўйин давомида биламиз. Ўйиндан олдин бир нарса дейиш қийин. Лекин ҳаракат шунга қаратилган бўлади, албатта”, дейди у.\nМиржалол Қосимов шогирдларининг бу вазифани уддалашларига ишониши, уларнинг руҳий ва жисмоний жиҳатдан бунга тайёр эканликларини ҳам урғулайди.\n“Албатта, миллий терма жамоага мураббий бўлишимга ишонганман. 18 июнда бўлиб ўтадиган ўйиндаям шогирдларимга ишонаман. Улар майдонга чиқиб нафақат ўзимиз, балки миллионлаб ишқибозларнинг ҳам ниятларини амалга оширишади”.\nЎзбекистон миллий терма жамоаси Бош мураббийи сўнгги учрашувлари арафасида жаҳон чемпионатига чиқишни ният қилиб қолишлари, агар мақсадлари амалга ошса, уни бутун Ўзбек халқига туҳфа қилган бўлишларини айтади.\n“Илойим, шундай бўлсин. Биз буни жудаям хоҳлаяпмиз. Жудаям, жудаям...Мураббийлар, қолаверса, йигитлар, ўйинчилар ич-ичимиздан буни жудаям, жудаям истаяпмиз. Тилагимиз – иложи борича ўз мухлисларимизни хушнуд этиш”, дейди Миржалол Қосимов.\nImage caption Қатар 2022 йилги жаҳон чемпионатига мезбонлик қилувчи давлат саналади\nЎзбекистон миллий терма жамоаси Қатарга қарши дастлабки учрашувини ўтган йил октябр ойида ўтказган ва сафарда 0:1 ҳисобида ғалаба қозонганди.\nАйнан Қатарга қарши учрашувдаги ютуғи боис Ўзбекистон “А” гуруҳида туб бурилиш ясаб, ўзининг мавқеини яхшилаб олган ва ўзбекистонлик футбол мутахассислари бунинг “Ўзбек футболи тарихига олтин ҳарфлар билан ёзиладиган ғалаба” бўлганини айтишганди.\nСўнгги учрашуви арафасида Қатар 7 учрашувдан 7 очко тўплаб, гуруҳда тўртинчи ўринни эгаллаб турибди ва 2014 йилги жаҳон чемпионатига чиқиш имкониятини бой бериб бўлган.\nБугунги рақиблар турли халқаро учрашувлар доирасида бир-бирларига қарши 8 бор тўп суришган бўлса, шунинг 4 тасида Ўзбекистон ғалаба қозонган, иккитасини мағлубият билан якунлаган ва яна қолган икки учрашувда дуранг қайд этган.\nҚатар миллий терма жамоаси жаҳон чемпионатига чиқиш учун курашини 1978 йилдан буён давом эттириб келаётган эса-да, ўз тарихида бирор марта бунга муваффақ бўлган эмас.\nАммо Қатар 2022 йилги жаҳон чемпионатига мезбонлик қилувчи давлат саналади.\nҚатар миллий терма жамоаси Бош мураббийи Фаҳад ат-Таний кеча Тошкентда берган матбуот анжуманида “мухлислар яхши ўйиннинг гувоҳи бўлишлари”га ҳам ваъда берган.\n“Қатар 2014 йилги жаҳон чемпионати финал босқичига чиқиш учун барча имкониятларни йўқотганига қарамай, биз 18 июн куни Қатар давлати шарафини ҳимоя қилиш учун майдонга тушиб, терма жамоа ишқибозларини хурсанд қилиш ниятидамиз. Ўзбекистон миллий терма жамоасини ҳурмат қиламиз ва эртага мухлислар яхши ўйин гувоҳи бўлишади, деб ўйлайман”, деб айтган Қатар миллий терма жамоаси бош мураббийи.\nМухлислар нима дейди?\nЎзбекистонлик ашаддий футбол ишқибози:\nАгар шу ўйинда ғалаба қозониб, у ёғда Эрон ютқазадиган бўлса, жаҳон чемпионати бизга нақд!\nСўнгги учрашув арафасида Би-би-си Ўзбек Хизмати билан кўнглидан кечаётган ўй-фикрлар билан ўртоқлашаркан, ўзбекистонлик ашаддий футбол ишқибозларидан бири “кайфиятлари тушиб кетган”ини айтади:\n“Энди, миллий терма жамоанинг имкониятлари кимнингдир ўйинига боғлиқ бўлса, албатта, ҳар доим мухлисларнинг кайфиятлари тушиб кетади. Жанубий Кореяда ғалаба кутгандик. Афсуски, бўлмади. Шунинг учун ҳам, кайфият тушкун ҳолатда”, дейди у.\nСуҳбатдошимиз ўзи сингари қолган ўзбекистонлик футбол ишқибозлари ҳам Қатарга қарши ўйиндан ғалабага умид қилишаётгани, лекин кўп нарса бугуннинг иккинчи учрашувига боғлиқ эканини алоҳида таъкидлайди.\n“Энди, футболда ҳамма нарса бўлиши мумкин. Жанубий Корея ўзининг уйида ўйнайди, алами бор, Эронни ютишга ҳаракат қилиши мумкин. Лекин Эроннинг охирги иккита ўйини жудаям кучли бўлди. Ўшанга қараб, Жанубий Корея-Эрон учрашуви одамни барибир қўрқитаяпти”, дейди у:\nСуҳбатдошимиз ўзининг қишлоқдошларини назарда тутиб, Ўзбекистон-Қатар учрашувини “Бунёдкор” стадионига бориб, бевосита томоша қилиш истагида бўлганлар кўплиги, лекин ўзи уйда кўришни режалаётганини айтади.\n“Нариги учрашувнинг ҳам натижасини билиб, уйда кўрган барибир бошқа-да”.\nУ Қатарга қарши ҳал қилувчи сўнгги учрашувда ҳамма бор кучини бериши, мухлислар ҳам, футболчилар ҳам, мураббийлар ҳам энг яхши тактика – ҳужум тактикасини қўллаб, ғалаба қозонишлари шартлигини таъкидлайди.\n“Энди, охирги ўйин. Ғалабадан бошқа нарса бизни қониқтирмайди. Ўзимизнинг уйимизда. Шунинг учун ҳам, бор имкониятни ишга солиб, ҳужумкор тактика қўллаб, футболчилар ҳам энг охирги кучини ўша ўйинга сарфлаши керак. Чунки бундан бошқа ўйин қолмади ўзи. Агар шу ўйинда ғалаба қозониб, у ёғда Эрон ютқазадиган бўлса, жаҳон чемпионати бизга нақд!”.\n2014 йилги жаҳон чемпионатига Осиё қитъасига 4.5 та йўлланма ажратилган бўлса, сўнгги босқич саралаш беллашувларида уни қўлга киритиш учун 10 та миллий терма жамоа кураш олиб боришмоқда.\nҲозирча тўрт карра Осиё чемпиони Япония шу йўлланмалардан бирини қўлга киритган жамоа бўлиб турибди.\nҚолган уч йўлланманинг тақдири эса, бугун Ўзбекистон – Қатар, Жанубий Корея - Эрон, Австралия ва Ироқнинг сўнгги учрашувларида ҳал бўлиши мумкин.\nҚолган яримта йўлланмага эса, сўнгги босқич беллашувларини гуруҳда 3-ўрин билан якунлаган икки миллий терма жамоа даъвогарлик қилишда давом этишади.\nКумуш Раззоқова: 'Футболчилар ғалабани қўлдан беришмасин'


Эшқобил Шукур ижодий кечаси: Ер, эл, шеър соғинчи\nЭшқобил Шукур ижодий кечаси: Ер, эл,...\n11.04.2018 18:03 0 324\nЗамоннинг шиддатини ҳис қилаяпсизми? Ҳамма нарса тезлашгандай. Илгари ота-боболаримиз олти ойда етиб борган Олтойга бугун олти соатга қолмай етиб бориш мумкин. Отабекнинг Кумушга ёзган мактуби довон ошиб эгасининг қўлига етгунча неча кун ўтган бўлса, бугун Марғилон ё Қизилкарвондаги яқинларимиз билан телефонда нафақат гаплашиш, балки дийдорлашишнинг ҳам имкони бор. Дунёнинг нариги чеккасида юз берган воқеа ҳақидаги хабар зум ўтмай компютеримиз экранида пайдо бўлади. Буларнинг бари, шубҳасиз, тараққиётнинг самараси.\nАммо тезликнинг орқасидан қувиб кўп нарсаларга улгурмаяпмиз. Ўзлигимиздан узоқлашиб кетаяпмиз. Узоқдаги яқинларимизни соғинмай қўйганимиз, ўзимиз учун яшашга вақт тополмаётганимиз шундандир эҳтимол. Ҳолбуки, шу кунларда Фурқат бобо ёзганидай «дўстлар, ғаниматдир, сайр этинг гулистонлар...».\nКеча мен учун ўзгача бир кун бўлди. Алишер Навоий номидаги Тошкент давлат ўзбек тили ва адабиёти университетида шоир Эшқобил Шукур талабалар, муаллимлар олдида тўхтамай бир соат шеър ўқиди. Иш, юмуш, ташвишларга андармон кўнгилларни осмонларга кўтариб қўйди. Мана энди ерга тушгим келмаяпти деб шу сатрларни ёзиб ўтирибман...\nЎзбекистон халқ артисти Маҳмуд Намозовнинг қўшиқларини тинглаб бир завқимиз икки бўлди.\nЭшқобил Шукур ижодий кеча Маҳмуд Намозов\nМаданият 12/12, 17:42


18 июль куни Ўзбекистонда қандай об-ҳаво кутилади? - Daryo\n18:12, 17.07.2019 61745\n18 июль куни Ўзбекистонда қандай об-ҳаво кутилади?\nРеспублика Гидрометеорология марказининг хабар беришича, 18 июль куни Тошкентда ҳаво кам булутли бўлади, ёғингарчилик бўлмайди. Шарқдан секундига 3-8 метр тезликда шамол эсади. Кечаси 25-27, кундузи 41-43 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 24-29, кундузи 39-44 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 17-22, кундузи 29-34 даража иссиқ бўлади.\n15:00 Бугун 361\nТўловни амалга оширинг ва Дубайга саёҳат қилинг!\n14:47 Бугун 2274\n14:35 Бугун 2925\n14:19 Бугун 7969\n17:56, 19.08.2019 156384\n14:25, 19.08.2019 139970\n12:22, 20.08.2019 134859\n20:00, 19.08.2019 112177


BBC Uzbek - Dunyo - Британ муслимаси "Дунё Маликаси" танловидаги иштирокини ҳимоя қилмоқда\nСўнгги янгиланиш 29 март 2011 - 15:30 GMT\nБритан муслимаси "Дунё Маликаси" танловидаги иштирокини ҳимоя қилмоқда\n"Дунё маликаси" танловининг финал босқичида Британия номидан қатнашишга умид қилаётган илк муслима фотомодел ўз қарорини ҳимоя қилиб чиқди.\nМанчестер шаҳрида истиқомат қилувчи 24 ёшли Шанна Бухорий Британия гўзаллари танловида иштирок этганидан буён ҳақорат ва нафратга тўла мактублар олганини айтди.\nУнинг ишонишича, британиялик мусулмонларга ғарбона ҳаёт кечиришга изн берилиши керак.\nБироқ, британиялик мусулмонлар Шаннани Исломга ҳурматсизлик қилганликда айблашган.\nБлэкберн шаҳрида таваллуд топган Шанна Бухорий университетни тугатгач, фотомоделлик касбини танлаган.\nШанна ўз орзуси "Дунё маликаси" тожини кийиш эканини айтади.\nАммо, унга ўз динига қарши амал қилинаётгани айтилмоқда.\n"Менга "сен мусулмон эмассан", деб таъна қилишади, лекин бу орзуим мени ёмон мусулмонга айлантирмайдику," - дейди Шанна.\nБаъзи мусулмонлар ғазабини қўзғатган ҳолат Шанна Бухорийнинг гўзаллик танловида чўмилиш костюмида чиқишидир.\nБританиялик ёш мусулмонлар билан ишловчи "Рамазон Вақфи" фаоли Муҳаммад Шафиқ муслиманинг гўзаллик танловида иштирок этишига қарши чиққанлардан биридир.\n"Ислом муслималар камтарона кийиниши лозимлигини аниқ-тиниқ айтиб қўйибди. Биз қизларнинг ҳамманинг кўзи ўнгида бикинида чиқишини динимизга тўғри келадиган нарса деб ўйламаймиз", - дейди Муҳаммад Шафиқ.\nБироқ, Шанна кўплаб мусулмонлар, жумладан Покистондаги оиласи уни қўллаб-қувватлашларини айтади.


18:34 / 22.08.2015\n14–18 сентябр кунлари ICTWEEK Uzbekistan 2015 ахборт-коммуникация технологиялари (АКТ) Ҳафталиги бўлиб ўтади. Бу йилги Ҳафталик илк бора ихтисослаштирилган тадбирларни ягона форматда бирлаштирган ҳолда ўтказилади.\nАКТ Ҳафталиги ташкилотчилари олдига қўйилган асосий вазифа - бўлиб ўтиши кутилаётган тадбирлар туркумини нафақат фойдали тарзда, балки Ҳафталик доирасида ўтказиладиган барча тадбирлар иштирокчилари ва ташриф буюрувчилари учун максимал даражада қулай тарзда ташкиллаштиришдир. АКТ Ҳафталигини ўтказишдан бош мақсад – Ўзбекистон ахборот-коммуникация технологиялари бозорини ривожлантиришда амалий натижаларга эришиш.\nICTEXPO 2015 Кўргазмаси ICTWEEK Uzbekistan 2015 Ҳафталигининг энг ёрқин тадбирларидан бирига айланишига шубҳа йўқ. Бу йилги Кўргазманинг фаолият доираси айниқса кенг қамровли бўлиши кутилмоқда, яъни 2000 кв. метрга тенг ҳудудда қарийб 150 та компания ўз маҳсулотларини тақдим этади. 15–17 сентябр кунлари Тошкентда ва 15–16 сентябр кунлари Самарқандда ташкил қилинадиган Кўргазмалар тармоқ кўринишида ўтказилиши режалаштирилган. ICTEXPO 2015 Кўргазмасига 30 мингдан ортиқ киши ташриф буюриши кутилмоқда.\nICTFORUM 2015 ахборот-коммуникация технологиялари Форуми ҳам IT-соҳанинг етакчи мутахассислари ва экспертлари эътиборини жалб қилишга мўлжалланган муҳим тадбирлардан бирига айланишига катта умид билдирилмоқда. Илк маротаба ўтказилажак ICTFORUM 2015 АКТни ривожлантириш йўналишидаги муҳим тенденциялар ва таклифлар муҳокамасига асос солувчи экспертлар майдончасига айланади. 16–17 сентябр кунлари бўлиб ўтадиган Форум блоклар кўринишидаги анжуманлар, бўлимлар кўринишидаги йиғилишлар ҳамда маҳорат сабоқлари ва панелли муҳокамалардан таркиб топади. Форум дастури доирасида eGovernment Uzbekistan, BestSoft Uzbekistan ва Startup Conference, «АКТ ва Туризм» анжуманларини ўз ичига олган бир неча профессионал йўналишдаги тадбирлар, шунингдек, «Телекоммуникация ва инфратузилма», «Интернет ва ахборот ресурслари», «Ахборот хавфсизлиги» мавзуларига бағишланган секцияли йиғилишларни ўтказиш режалашитирилган.\n18 сентябр куни бўлиб ўтадиган ICTSUMMIT 2015 ахборот-коммуникация технологиялари Саммити жорий йилда мамлакатимиз IT-соҳасида эришилган натижалар ҳамда соҳа мутахассислари олдида турган долзарб вазифалар муҳокамасига бағишланади. ICTSUMMIT 2015 қатнашчилари, шунингдек, ICTFORUM 2015 давомида киритилган Резолюция лойиҳасини тасдиқлашлари лозим. АКТ Саммити иш кунларида давлат бошқарув органлари вакиллари, ахборот технологиялари ва алоқа йўналишида фаолият олиб борувчи ташкилотлар ва корхоналар раҳбарлари, халқаро экспертлар ва таҳлилчилар, халқаро IT-компаниялар вакиллари иштирок этадилар.\nGadget Fair ярмаркаси – Ҳафталикнинг яна бир қизиқарли тадбири деб эълон қилинди. Ушбу ярмарка ICTEXPO 2015 доирасида 15–17 сентябр кунлари жами 360 кв. метрга тенг очиқ ҳудудда ташкил этилади. Ярмаркага ташриф буюрувчилар учун турли телефонлар, смартфонлар, планшетлар ишлаб чиқариш билан шуғулланувчи дунёнинг етакчи компаниялари маҳсулотлари билан бир қаторда, ICTWEEK Uzbekistan 2015 бош ҳомийси Huawei компанияси маҳсулотларини ҳам харид қилиш имконияти пайдо бўлади.\nҲафталикнинг асосий тадбирлари билан бир вақтда қўшимча қизиқарли тадбирлар ҳам бўлиб ўтиши кутилмоқда. Улар орасида LG CNS Uzbekistan қўшма корхонасининг очилиш маросими; BestSoft Challenge дастурий таъминот ишлаб чиқарувчилар танлови; Data.gov.uz Hackathon очиқ маълумотлар бўйича Хакатон; Intellec2All Республика IT-лойиҳалари танлови; MIT.UZ ёшлар интернет-танлови; мамлакатимиз фаол ёшларини жалб этишга қаратилган UCG FIFA киберфутбол бўйича Ўзбекистон Кубогини ўтказиш кўзда тутилган.\nАхборот-коммуникация технологиялари Ҳафталиги билан боғлиқ қўшимча маълумотни ҳамда рўйхатга олиш жараёни ҳақидаги маълумотларни ICTWEEK Uzbekistan 2015 расмий сайти – www.ictweek.uz орқали олишингиз мумкин.\nICTWEEK Uzbekistan 2015 Ҳафталиги Ўзбекистон Республикаси Ахборот технологиялари ва коммуникацияларини ривожлантириш вазирлигининг яқин кўмаги билан ўтказилмоқда. Такшилотчилар – Ахборот технологиялари ташкилотлари ва корхоналари ассоциацияси ва ICTNEWS нашри.\nТадбир Бош ҳомийси – Huawei Technologies Co. Ltd, стратегик ҳомий – UZTELECOM, уяли алоқа ҳомийси – UZMOBILE. Шунингдек, АКТ Ҳафталиги ҳомийлари қаторида LG CNS Uzbekistan ва SAP компаниялари мавжуд.\nТадбир ҳамкорлари: Бирлашган Миллатлар Ташкилоти Тараққиёт дастури (UNDP), «Электрон ҳукумат» тизимини ривожлантириш маркази, UZINFOCOM компьютер ва ахборот технологияларини ривожлантириш ва тадбиқ этиш маркази, Ахборот хавфсизлигини таъминлаш маркази, Тошкент ахборот технологиялари университети, Тошкентдаги Инха Университети, BePro дастурчилар Маркази, InfoCOM.UZ журнали, Brand.uz, SmartLab, StartupFactory.uz, UNIQUE PRESENT Media Holding, Maslov PR Tashkent.


Тошкент вилоятида ходимларини ойлик тўламасдан ишлатган МТТ раҳбари жазоланди - UzNews.uz\n12 ноября, 13:32 186 0\nТошкент вилоятида ходимларини ойлик тўламасдан ишлатган МТТ раҳбари жазоланди\nДам олиш кунида ҳам ишга жалб қилинган ходимлар мурожаат билан чиқишди. Меҳнат вазирлиги ҳолат бўйича маълумот берди.\nФото: samudo.uz / Иллюстрация\nАввалроқ, ижтимоий тармоқда Ўрта Чирчиқ туманидаги МТТ ходимлари мурожаат билан чиқишди.\n“10 ноябрь бўлишига қарамай, ойлик берилмаган. Тумандаги барча МТТ ходимлари бир овоздан бош кўтармоқчимиз. Шанбалик, кўчат экиш, барини қилиш шарт. Аммо, нега ойлик маош вақтида берилмаяпти”, - дейилади мурожаатда.\nШундан сўнг, ҳолат юзасидан Тошкент вилояти меҳнат инспекцияси томонидан ўрганиш ўтказилди.\nЎрганиш давомида Ўрта Чирчиқ тумани МТТ ходимларига жорий йилнинг октябрь ойи учун ойлик иш ҳақлари тўлаб берилмаганлиги ҳамда шанба куни ишга жалб қилиш бўйича буйруқ расмийлаштирилмаганлиги аниқланди.\nЮқоридагиларга асосан, Давлат меҳнат инспекцияси томонидан Мактабгача таълим ташкилоти ходимларига тўланиши лозим бўлган жами 539 млн 892 минг 700 сўм ойлик иш ҳақи ундириб берилди.\nШунингдек, Ўрта Чирчиқ тумани МТБ бошлиғи томонидан меҳнат кодексининг 154, 161 ва 157-моддалари талаблари бузилганлиги юзасидан ташкилот раҳбарига нисбатан МЖТКнинг 49-моддаси 1-қисмига асосан маъмурий жарима қўлланилди.\nМаълумот учун, МЖТКнинг 49-моддасида БҲМнинг беш бараваридан ўн бараваригача миқдорда жарима солиши белгиланган. (1 БҲМ — 270 минг сўм).\n3 декабря, 11:54 2106 0\n3 декабря, 14:37 1970 0\n3 декабря, 16:53 898 0\n3 декабря, 13:29 824 0\n3 декабря, 14:56 819 0\n4 декабря, 20:02 626 0


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Истанбул халқаро аэропорти учкарра терактдан сўнг фаолиятини қайта тиклади\t16:19, 29 июнь 2016\tИстанбулдаги Отатурк номидаги халқаро аэропорт бир қатор портлашлардан сўнг фаолиятини қайта тиклади. Ҳудкуш террорчиларнинг ҳаракатлари оқибатида 36 киши қурбон бўлди, 140 дан ортиқ киши яраланди. Аксарият жабрланганлар Туркия фуқароларидир.\nТерактлар оқибатида тўхтатилган авиақатнов тўлиқ тикланди. Бу ҳақда Туркия бош вазири Бинали Йилдирим хабар берди. “Суриштирув тадбирлари ҳали давом этмоқда. Аммо аэропорт очиқ, ҳаво қатнови аввалги тартибга қайтган”, - дейди вазир.


МОШНИНГ «МАРЖОН»НАВИ ҲАҚИДА | AGRO-OLAM.UZ\nБош саҳифа Деҳқончилик МОШНИНГ «МАРЖОН»НАВИ ҲАҚИДА\nНав Ўсимликшунослик илмий тадқиқот институти олимлари томонидан яра-тилган ва 2008 йилда давлат реестрига киритилган.\nВегетация даври 95 кун. Ўсимлик тик ўсувчан, бўйи 60-65 см, поясида 35 дона ва ундан ортиқ дуккаклар шаклланади. Хар бир дуккакда 10-12 дона уруғ шакл-ланади. 1000 дона уруғ вазни- 82 г. Дони зайтунранг тусда, ялтироқ.\nДуккакларининг биринчи йиғими майсаларнинг пайдо бўлгандан 60-63 кундан сўнг амалга ошириш мумкин. Ўсимликдаги дуккалари далада чатнаб кет-майди, шу муносабат билан хосил йиғими дуккакла-рининг тўлиқ етилиши даврида амалга оширилади. Ўсимликда етилган дуккаклари сариқ тусда бўлади.\nИнтенсив типдаги нав, комбайнда йиғиш учун яроқлидир. Хосилдорлиги 25,5-28,0 ц/га.


РАДИОБИОЛОГИЯ — Космосдан келаётган жуда кучсиз сигналлар махсус катта антеннали радиотелескоплар билан кучайтирилади.\nКосмик фазода тарқалаётган радиотўлқинларни = 10МГц (Х=30м) дан =30 ГГц (Х=1см) частотагача диапазонда қабул қилгичлар ёрдамида қайд қилиш мумкин. Тўлқин узунлиги Х>30м бўлган радиотўлқинлар Ернинг ионосфера қатламидан ютилиши ва сочилиши ҳисобига ўта олмайди.\nБу диапазондаги радионурланишлар, Ер атмосферасидан ташқарига олиб чиқилган (асосан Ер сунъий йўлдошларита ўрнатилган) радиотелескоплар ёрдамида қайд этилади, уз. 1 см дан қисқа бўлган радиотўлқинларни эса атмосфера газлари ютади.\nТекшириш объектига кўра, Радиобиология фан шартли равишда Қуёш Р. си, сайёра Радиобиологияси, Галактика Р. си ва метагалактика (Галактикадан ташкари) Радиобиология сига бўлинади. Қуёш Радиобиологияси Қуёш атмосфераси (хромосфера, Қуёш тожи, қуёш шамоли) ни ўрганиб, унинг фаоллиги табиатини аниқлайди. Қуёшнинг радионурланишлари турли ( миллиметрли, сантиметрли, метрли) диапазонларда турлича бўлади.\nСайёра Радиобиологияси сайёралар ва улар йўлдошлари сиртларидаги иссиқлик ва электр ҳодисалари, уларнинг атмосфералари, радиация минтақаларини ўрганади. Mac, Венера сиртининг траси, атмосфера зичлиги Радиобиология кузатишларида ўлчанган. Сайёраларгача бўлган масофалар, уларнинг сиртлари ва айланиш даврлари радиолокация усули билан жуда аниқ ўлчанган.\nГалактика Радиобиологияси Галактикамиз структурасини, унинг ядроси фаоллигини, юлдузлараро газнинг физик ҳолати ва турли радионурланиш манбаларинингтабиатини ўрганади. Бундай радионурланиш манбалари ўта янги юлдузларнинг қолдиклари, ионлашган газ булутлари, шунингдек, пульсарлар бўлиши мумкин. Галактик Р. Галактика магнит майдони структурасини ўрганиб, космик нурларнинг келиб чиқиши муаммосини ҳал қилишга ёрдам беради.\nМетагалактика Радиобиологияси Галактикамиздан ташқаридаги барча объектларни ўрганади. Бу объектларнинг кўпчилиги нормал галактикалар деб аталади ва улар ўз магнит майдонидаги тез электронларнинг ҳаракатидан келиб чиқувчи нисбатан заиф радионурланишлар билан характерланади. Радиогалактикаларнинг радионурланишлари юз ва минглаб марта кучлироқ бўлади. Бироқ энг қудратли радионурланиш манбалари квазарлар бўлиб, уларнинг радионурланишлари вақт давомида ўзгарувчандир. Галактикамиздан ташқаридаги дискрет радионурланиш манбаларидан ташқари метагалактиканинг нурланишлар фони ҳам кузатилади. Бу нурланиш — бевосита кузатилмайдиган алоҳида заиф кўп сонли манбаларнинг нурланишлари ҳамда тараққиётнинг бошланғич даврида метагалактикани тўлдирган ўта зич моддага хос нурланишлар йиғиндисидан иборатдир. Бу моддага хос нурланишлар релектив нурланишлар дейилади.\nРадиоастрономик марказлар ва расадхоналар қувватли ҳамда йирик радиотелескоплар билан жиҳозланган. Радиотелескопларнинг асосини махсус конструкцияли антенналар ёки антенналар комплекси ташкил этади, улар юқори сезгирликдаги қайд қилувчи қурилмалар — радиометрлар билан жиҳозланган.


Хитойда тириклайин кўмилган чақалоқ ит томондан қутқариб қолинди\n08:43 / 16.05.2017\nИт эгаси Янг Жайлининг айтишича, унинг ити ҳовлидан қочиб кетгач, у итини қидиришга тушган. Аёл итни яқинда олган бўлиб, у учун қаттиқ хавотирланган. Ит эса боғдаги буталар орасида олд панжалари билан ерни жон-жаҳди билан ковлаётган ҳолда топилган.\n"Унинг ҳаттоки оғзи ҳам лой эди", деб айтмоқда Жайли.\nАёл яқинроқ келиб ўрада оқ чойшабга ўралган чақалоқ ётганини кўрган. Болакай қимирлаб, сўнгра йиғлаб юборган.\nБолакай совқотиш ва секинлашган пульс билан Вутан шифохонасига етказилган. Шифокорларнинг таъкидлашича, чақалоқ бор-йўғи бир ойлик бўлган. Ҳозирда у шифокорлар назорати остида қолмоқда ва унинг ҳаётига ҳеч нарса хавф солмаяпти.\nТерговчиларнинг фикрича, боланинг оиласи уни ўлик деб ўйлаб, кўмиб юборган. Полиция чақалоқнинг оиласини қидирмоқда.